Avis juridique important

|

E1996C0085

ΣΥΣΤΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΕΖΕΣ Αριθ. 85/96/KOL της 10ης Ιουλίου 1996 για συντονισμένο πρόγραμμα ελέγχων κατά το 1996 οι οποίοι προορίζονται να διασφαλίζουν την τήρηση των ανωτάτων περιεκτικοτήτων για τα κατάλοιπα φυτοφαρμάκων επάνω και μέσα σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών

Επίσημη Εφημερίδα αριθ. L 285 της 07/11/1996 σ. 0026 - 0029

ΣΥΣΤΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΕΖΕΣ Αριθ. 85/96/KOL της 10ης Ιουλίου 1996 για συντονισμένο πρόγραμμα ελέγχων κατά το 1996 οι οποίοι προορίζονται να διασφαλίζουν την τήρηση των ανωτάτων περιεκτικοτήτων για τα κατάλοιπα φυτοφαρμάκων επάνω και μέσα σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών Η ΕΠΟΠΤΕΥΟΥΣΑ ΑΡΧΗ ΕΖΕΣ,Έχοντας υπόψη:τη συμφωνία ΕΟΧ, και ιδίως το άρθρο 109 και το πρωτόκολλο 1,τη συμφωνία περί εποπτεύουσας αρχής και δικαστηρίου, και ιδίως το άρθρο 5 παράγραφος 2 στοιχείο β) και το πρωτόκολλο 1,την πράξη που αναφέρεται στο σημείο 54 του κεφαλαίου ΧΙΙ του παραρτήματος ΙΙ της συμφωνίας ΕΟΧ (οδηγία 90/642/ΕΟΚ του Συμβουλίου, της 27ης Νοεμβρίου 1990, για τον καθορισμό των ανωτάτων περιεκτικοτήτων για τα κατάλοιπα φυτοφαρμάκων επάνω και μέσα σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών, όπως τροποποιήθηκε), και ιδίως το άρθρο 4 παράγραφος 3,Εκτιμώντας:ότι το άρθρο 4 παράγραφος 2 της οδηγίας 90/642/ΕΟΚ απαιτεί από τα κράτη μέλη να διαβιβάζουν στην Επιτροπή, πριν από την 1η Αυγούστου 1995, όλες τις χρήσιμες πληροφορίες σχετικά με την εκτέλεση, κατά το 1994, των εθνικών προγραμμάτων ελέγχου για να εξασφαλιστεί ότι τηρήθηκε η ανωτάτη περιεκτικότητα καταλοίπων που ορίζονται στο παράρτημα ΙΙ της εν λόγω οδηγίας 7 ότι η αρχή έλαβε ορισμένες πληροφορίες σύμφωνα με αυτή την απαίτηση 7ότι το άρθρο 4 παράγραφος 1 της οδηγίας 90/642/ΕΟΚ απαιτεί από τα κράτη μέλη να καταρτίζουν προγράμματα στα οποία καθορίζονται το είδος και η συχνότητα των ελέγχων που πρέπει να διενεργούνται για να εξασφαλιστεί ότι συμμορφώθηκαν με το συγκεκριμένο κατάλογο ανωτάτων περιεκτικοτήτων καταλοίπων φυτοφαρμάκων 7ότι, με τη σύσταση της εποπτεύουσας αρχής ΕΖΕΣ της 19ης Απριλίου 1995 για συντονισμένο πρόγραμμα ελέγχων κατά το 1995 που προορίζονται να διασφαλίσουν την τήρηση των ανωτάτων περιεκτικοτήτων για τα κατάλοιπα φυτοφαρμάκων επάνω ή μέσα σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών, η αρχή σύστησε στα κράτη ΕΖΕΣ να διαβιβάσουν στην εποπτεύουσα αρχή, έως την 1η Σεπτεμβρίου 1995, τα εθνικά προγράμματα ελέγχου που προτίθενται να εφαρμόσουν κατά το 1996 7 ότι η αρχή έλαβε ορισμένες πληροφορίες σε απάντηση αυτής της σύστασης 7ότι το παράρτημα ΙΙ της οδηγίας 90/642/ΕΟΚ, όπως τροποποιήθηκε, περιλαμβάνει καταλόγους εναρμονισμένης ανώτατης περιεκτικότητας καταλοίπων φυτοφαρμάκων οι οποίοι πρέπει να αποτελέσουν αντικείμενο των εθνικών και συντονισμένων προγραμμάτων ελέγχου κατά το 1996 7ότι τα στοιχεία που ετέθησαν στη διάθεση της εποπτεύουσας αρχής ΕΖΕΣ δεν ήταν επαρκή για να καταστήσουν δυνατή την πλήρη επισκόπηση των πλήρων προγραμμάτων ελέγχου τα οποία προτίθενται να εφαρμόσουν τα κράτη ΕΖΕΣ 7ότι εξακολουθεί να είναι ανάγκη να γίνουν συστάσεις για γενικές βασικές ρυθμίσεις για τους ελέγχους καταλοίπων φυτοφαρμάκων που πρέπει να διενεργηθούν από τα κράτη μέλη το 1996, ώστε να εξασφαλιστεί ότι συμβαδίζουν με την υποχρεωτική ανώτατη περιεκτικότητα καταλοίπων φυτοφαρμάκων και να συμβάλουν στην ορθή λειτουργία του Ευρωπαϊκού Οικονομικού Χώρου 7ότι έχει σημασία να διαθέσουν τα κράτη ΕΖΕΣ τα στοιχεία τα σχετικά με τα ισχύοντα εθνικά μέτρα διασφάλισης ποιότητας που εφαρμόζονται στη δειγματοληψία και στις αναλύσεις της περιεκτικότητας καταλοίπων, ως βάση για περαιτέρω συζήτηση 7ότι θα βοηθήσει επίσης, για την κατάρτιση των μελλοντικών συστάσεων, εάν η εποπτεύουσα αρχή ΕΖΕΣ ενημερωθεί εκ των προτέρων από τα κράτη ΕΖΕΣ για τις προοπτικές τους για τα προγράμματα του 1997 σε ό,τι αφορά τον έλεγχο για την ανώτατη περιεκτικότητα των καταλοίπων φυτοφαρμάκων που προβλέπονται στην οδηγία 90/642/ΕΟΚ 7ότι οι έλεγχοι και η λήψη δειγμάτων από τα κράτη ΕΖΕΣ για την εξασφάλιση της συμμόρφωσης προς τις ανώτατες περιεκτικότητες καταλοίπων που ορίζονται στον κατάλογο που αναφέρεται στο άρθρο 1 παράγραφος 1 της οδηγίας 90/642/ΕΟΚ πρέπει να διενεργούνται σύμφωνα με τις απαιτήσεις της πράξης που αναφέρεται στο σημείο 20 του κεφαλαίου ΧΙΙ του παραρτήματος ΙΙ της συμφωνίας ΕΟΧ (οδηγία 79/700/ΕΟΚ για τον καθορισμό κοινοτικών μεθόδων δειγματοληψίας για τον επίσημο έλεγχο καταλοίπων φυτοφαρμάκων μέσα και επάνω στα οπωροκηπευτικά), της πράξης που αναφέρεται στο σημείο 37 του κεφαλαίου ΧΙΙ του παραρτήματος ΙΙ της συμφωνίας ΕΟΧ (οδηγία 85/591/ΕΟΚ για την καθιέρωση κοινοτικών μεθόδων δειγματοληψίας και ανάλυσης γα τον έλεγχο των τροφίμων που προορίζονται για ανθρώπινη κατανάλωση) και των πράξεων που αναφέρονται στα σημεία 50 και 54ν του κεφαλαίου ΧΙΙ του παραρτήματος ΙΙ της συμφωνίας ΕΟΧ (οδηγίες 89/397/ΕΟΚ και 93/99/ΕΟΚ για τον επίσημο έλεγχο των τροφίμων) 7ότι το Λιχτενστάιν θα συμμορφωθεί με τις διατάξεις των πράξεων που αναφέρονται στο κεφάλαιο ΧΙΙ του παραρτήματος ΙΙ της συμφωνίας ΕΟΧ έως την 1η Ιανουαρίου 2000 7 ότι το Λιχτενστάιν θα καταβάλει κάθε δυνατή προσπάθεια για να συμμορφωθεί με τις διατάξεις των πράξεων που αναφέρονται στο εν λόγω κεφάλαιο έως την 1η Ιανουαρίου 1997 7 ότι, ως εκ τούτου, το Λιχτενστάιν δεν θα συμπεριληφθεί σε αυτή τη σύσταση για το 1996 7ότι διεξήχθησαν διαβουλεύσεις με τη Νορβηγία και την Ισλανδία στο πλαίσιο της επιτροπής τροφίμων ΕΖΕΣ η οποία συνδράμει την εποπτεύουσα αρχή ΕΖΕΣ, στις 7 Νοεμβρίου 1995,ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:Συνιστάται στη Νορβηγία και την Ισλανδία:1) να ελέγχουν, κατά προτεραιότητα, σημαντική αναλογία προϊόντων από τις ομάδες προϊόντων που αναφέρονται στο παράρτημα Ι της οδηγίας 90/642/ΕΟΚ 72) να λαμβάνουν, τακτικά, κατά προτεραιότητα, ελάχιστο αριθμό δειγμάτων που αντικατοπτρίζουν την παραγωγή, την κατανάλωση και την εισαγωγή στον ΕΟΧ κάθε προϊόντος, καθόλη τη διάρκεια του 1996 ή κατά τη διάρκεια της περιόδου εμπορίας του εν λόγω προϊόντος, με σαφώς καταγραμμένη την καταγωγή και το στάδιο εμπορίας ή την περίοδο εμπορίας 73) να κάνουν αναλύσεις, κατά προτεραιότητα, στα κατάλοιπα όσο το δυνατόν περισσοτέρων φυτοφαρμάκων από εκείνα που εμφαίνονται στο παράρτημα ΙΙ της οδηγίας 90/642/ΕΟΚ, λαμβάνοντας υπόψη τις χρησιμοποιούμενες μεθόδους ανάλυσης 74) να συντάσσουν, κατά προτεραιότητα, γενική έκθεση για την εφαρμογή των μέτρων εξασφάλισης της ποιότητας που ισχύουν για τις δειγματοληψίες και τις αναλύσεις καταλοίπων φυτοφαρμάκων, για ενημέρωση, ταυτόχρονα με την έκθεση που αναφέρεται στο σημείο 6 της σύστασης.5) ειδικά για το 1996, να λαμβάνουν δείγματα και να αναλύουν συνδυασμούς προϊόντων και καταλοίπων φυτοφαρμάκων που αναφέρονται στο παράρτημα, βάσει αριθμού στόχου 30 δειγμάτων για κάθε προϊόν που αντικατοπτρίζουν κατά το δυνατό το εθνικό μερίδιο, το μερίδιο ΕΟΧ και το μερίδιο των τρίτων χωρών στην αγορά των κρατών ΕΖΕΣ και να αναφέρουν τα αποτελέσματα, συμπεριλαμβανομένων των μεθόδων ανάλυσης που χρησιμοποιήθηκαν και των μέτρων εξασφάλισης της ποιότητας, μέχρι την 1η Ιουλίου 1997, εάν είναι δυνατόν, αλλά πάντως το αργότερο την 1η Αυγούστου 1997 76) να αποστείλουν στην εποπτεύουσα αρχή ΕΖΕΣ όλες τις πληροφορίες που απαιτούνται από το άρθρο 4 παράγραφος 2 της οδηγίας 90/642/ΕΟΚ, και ιδίως έκθεση των αποτελεσμάτων του έτους ελέγχου 1995 σχετικά με τα φυτοφάρμακα που απαριθμούνται στο παράρτημα ΙΙ της οδηγίας 90/642/ΕΟΚ και7) έως την 1η Σεπτεμβρίου 1996, να αποστείλουν στην εποπτεύουσα αρχή ΕΖΕΣ τις προβλέψεις τους για το εθνικό πρόγραμμα ελέγχου για το 1997.Βρυξέλλες, 10 Ιουλίου 1996.Για την εποπτεύουσα αρχή ΕΖΕΣKnut ALMESTADΠρόεδροςΠΑΡΑΡΤΗΜΑ ΜΠΚ που πρέπει να ελέγχεται στο ειδικό πρόγραμμα για το 1996, όπως καθορίζεται στη σύσταση σημείο 5 >ΘΕΣΗ ΠΗΝΑΚΑ>


Avis juridique important

|

31983K0375

Σύσταση αριθ. 375/83/ΕΚΑΧ της Επιτροπής της 14ης Φεβρουαρίου 1983 περί επιβολής οριστικού αντισταθμιστικού δασμού στις εισαγωγές ορισμένων λαμαρινών και πλατέων από σίδηρο και χάλυβα καταγωγής Βραζιλίας, και αναστολής της εφαρμογής αυτού του δασμού

Επίσημη Εφημερίδα αριθ. L 045 της 17/02/1983 σ. 0011 - 0013 Φινλανδική ειδική έκδοση: Κεφάλαιο 11 τόμος 10 σ. 0157  Ισπανική ειδική έκδοση: Κεφάλαιο 11 τόμος 28 σ. 0117  Σουηδική ειδική έκδοση: Κεφάλαιο 11 τόμος 10 σ. 0157  Πορτογαλική ειδική έκδοση : Κεφάλαιο 11 τόμος 28 σ. 0120

***** ΣΥΣΤΑΣΗ αριθ. 375/83/ΕΚΑΧ ΤΗΣ ΕΠΙΤΡΟΠΗΣ  της 14ης Φεβρουαρίου 1983  περί επιβολής οριστικού αντισταθμιστικού δασμού στις εισαγωγές ορισμένων λαμαρινών και πλατέων εκ σιδήρου και χάλυβος καταγωγής Βραζιλίας, και αναστολής της εφαρμογής αυτού του δασμού  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,  τη σύσταση αριθ. 3018/79/ΕΚΑΧ της Επιτροπής της 21ης Δεκεμβρίου 1979 περί της άμυνας κατά των εισαγωγών που αποτελούν αντικείμενο ντάμπινγκ ή επιδοτήσεων από χώρες μη μέλη της Ευρωπαϊκής Κοινότητας Άνθρακα και Χάλυβα (1), όπως τροποποιήθηκε τελευταία με τη σύσταση αριθ. 3025/82/ΕΚΑΧ (2), και ιδίως το άρθρο 12,  Μετά από διαβουλεύσεις στα πλαίσια της συμβουλευτικής επιτροπής που προβλέπεται από την εν λόγω σύσταση,  Εκτιμώντας:  ότι, τον Μάρτιο του 1982, η Επιτροπή έλαβε καταγγελία που υποβλήθηκε από τη Walstahl-Vereinigung, Ντύσελντορφ, εξ ονόματος όλων σχεδόν των ευρωπαίων παραγωγών λαμαρινών και πλατέων εκ σιδήρου ή χάλυβος, που έχουν ελασματοποιηθεί εν θερμώ ή ψυχρώ, πάχους μικροτέρου των 3 mm· ότι η καταγγελία περιείχε ορισμένα αποδεικτικά στοιχεία ασκήσεως πρακτικής ντάμπινγκ όσον αφορά τα ανάλογα προϊόντα καταγωγής Βραζιλίας, καθώς και της υλικής ζημίας που προέκυπτε ιδίως στην Ομοσπονδιακή Δημοκρατία της Γερμανίας·  ότι οι πληροφορίες που ανακοινώθηκαν περιείχαν επαρκή αποδεικτικά στοιχεία της κινήσεως της διαδικασίας αντιντάμπινγκ · ότι η Επιτροπή ανήγγειλε, κατά συνέπεια, με ανακοίνωσή της που δημοσιεύτηκε στην Επίσημη Εφημερίδα των Ευρωπαϊκών Κοινοτήτων (3), την κίνηση διαδικασίας σχετικά με τις εισαγωγές λαμαρινών εκ σιδήρου ή χάλυβος καταγωγής Βραζιλίας και άρχισε έρευνα σχετικά με το ζήτημα αυτό σε κοινοτικό επίπεδο·  ότι η Επιτροπή, επίσημα, πληροφόρησε σχετικά τους ενδιαφερόμενους εισαγωγείς και εξαγωγείς, καθώς και τους εκπροσώπους της χώρας εξαγωγής και τους καταγγέλλοντες·  ότι η Επιτροπή έδωσε στην κυβέρνηση της Βραζιλίας και στα άμεσα ενδιαφερόμενα μέρη την ευκαιρία να κάνουν γνωστές τις απόψεις τους γραπτώς και να ακουστούν προφορικά· ότι όλοι οι εξαγωγείς και η κυβέρνηση της Βραζιλίας είχαν την ευκαιρία αυτή ·  ότι για να μπορέσει η Επιτροπή να καθορίσει τις επιδοτήσεις που γίνονται, θέλησε να λάβει και να επαληθεύσει όλες τις πληροφορίες που κρίθηκαν σκόπιμες· ότι η Επιτροπή πραγματοποίησε επιθεωρήσεις στις εγκαταστάσεις των τριών εξαγωγέων Βραζιλίας: Cosipa, Σαν Πάολο· CSN, Ρίο ντε Ζανέιρο· και Usiminas, Belo Horizonte· ότι η Επιτροπή ζήτησε πληροφορίες από τις βραζιλιανές αρχές και επαλήθευσε στο Υπουργείο Οικονομικών, στο Ρίο ντε Ζανέιρο, τις πληροφορίες που της δόθηκαν·  ότι η Επιτροπή επέλεξε σαν περίοδο αναφοράς για την ύπαρξη επιδοτήσεως το χρονικό διάστημα από την 1η Ιουνίου 1981 έως τις 31 Μαΐου 1982·  ότι η Επιτροπή κατέληξε στο συμπέρασμα ότι οι σχετικές βραζιλιανές εξαγωγές επιδοτούνταν με πριμοδότηση πιστώσεως εξαγωγών IPI (export credit premium), προτιμησιακή χρηματοδότηση των κεφαλαίων κινήσεως στο πλαίσιο του ψηφίσματος 674 και του προγράμματος επενδύσεων CDI·  ότι η πριμοδότηση πιστώσεως εξαγωγής IPI και η παροχή προτιμησιακού κεφαλαίου κινήσεως του ψηφίσματος 674 εξαρτώνται από τις εξαγωγικές επιδόσεις ενώ τα κέρδη του προγράμματος CDI διατίθενται ανεξάρτητα από τις εξαγωγές·  ότι η πριμοδότηση εξαγωγικής πιστώσεως IPI πληρώθηκε από τη βραζιλιανή κυβέρνηση σε όλες τις σχετικές εταιρείες· ότι η πριμοδότηση αυτή, το ονομαστικό ποσό της οποίας ήταν 15 % μέχρι τις 30 Μαρτίου 1982 και 14 % μετά την ημερομηνία αυτή, υπολογίστηκε με βάση προσαρμοσμένη τιμή τιμολογίου fob, λαμβανομένων υπόψη στοιχείων όπως, παραδείγματος χάρη, προμήθειες που πληρώθηκαν σε πράκτορες και εισροές εισαγομένων υλικών· ότι η πριμοδότηση που είχε χορηγηθεί σε κάθε εταιρεία αφορούσε, κατά το δυνατόν, τη συνολική fob αξία των σχετικών προϊόντων που είχαν εξαχθεί στην Κοινότητα κατά την υπό έρευνα περίοδο· ότι η επίπτωση της επιδοτήσεως, κατ' αυτόν τον τρόπο υπολογιζόμενη, είναι 12,95 % για την Cosipa, 11,04 % για την CSN και 4,65 % για την Usiminas·  ότι, σχετικά με την προτιμησιακή χρηματοδότηση των κεφαλαίων κινήσεως που διατέθηκαν από την Κεντρική Τράπεζα της Βραζιλίας στο πλαίσιο του ψηφίσματος 674, όλες οι εταιρείες έλαβαν το όφελος αυτό, ήτοι τέτοιας μορφής κεφάλαιο κινήσεως, σε ποσοστό 40 % κατ' ετος· ότι κατά τον αυτό χρόνο το αντίστοιχο διαθέσιμο εμπορικό επιτόκιο σ' αυτές ήταν 68 % ενώ το Treasury bill rate (ORIN), που ισοδυναμεί προς το κόστος βραχυπροθέσμου χρήματος για τη βραζιλιανή κυβέρνηση ήταν ακόμη υψηλότερο· ότι η Επιτροπή υπολόγισε την επίπτωση της επιδοτήσεως του προγράμματος αυτού κατά τη διάρκεια της υπό έρευνα περιόδου, αφαιρώντας  το ποσό του πληρωτέου φόρου επί του προτιμησιακού δανείου κατά τη διάρκεια της περιόδου αυτής από το ποσό του τόκου που θα είχε πληρωθεί εάν τα δάνεια αυτά είχαν χορηγηθεί με κανονικό εμπορικό επιτόκιο· ότι η διαφορά αυτή υπολογίστηκε στη συνολική αξία fob των εξαγωγών κατά τη διάρκεια της υπό έρευνα περιόδου· ότι η επίπτωση της επιδοτήσεως που υπολογίστηκε κατ' αυτό τον τρόπο είναι 1,38 % για την Cosipa, 3,56 % για την CSN και 0,29 % για την Usiminas·  ότι το πρόγραμμα επενδύσεως χορηγεί CDI υπό ορισμένες προϋποθέσεις, απαλλαγές από τους δασμούς και εξαίρεση από επιβαρύνσεις IPI επί του εισαγομένου μηχανολογικού εξοπλισμού· ότι η έκπτωση συνολικού ποσού δασμών και επιβαρύνσεως IPI υπέρ της Cosipa και της Usiminas από το 1971, όταν ήταν οι πρώτες που επωφελήθηκαν από το πρόγραμμα αυτό για μια περίοδο 15 ετών, η οποία αποτελεί συνήθη περίοδο αποσβέσεως κεφαλαιουχικών αγαθών στη Βραζιλία· ότι τα ποσά που εκτήθησαν κατ' αυτό τον τρόπο αντιστοιχούν σε 0,44 % για την Cosipa και 0,16 % για την Usiminas του συνόλου της αξίας των εγχωρίων πωλήσεων και εξαγωγών fob κατά το 1981· ότι μόνο η CSN κατέστησε γνωστά τα οφέλη αυτά του προγράμματος CDI που προέκυψαν κατά το 1981, αλλά δέχτηκε ότι είχε τα οφέλη του προγράμματος αυτού πριν από αυτή τη χρονική περίοδο· ότι για το λόγο αυτό, η Επιτροπή θεώρησε πρέπον να αποδώσει όλο το ποσό του 1981 στην αξία fob του συνόλου των πωλήσεων που έγινε κατά το έτος αυτό· ότι η επίπτωση εκ της επιδοτήσεως που υπολογίστηκε κατά τον τρόπο αυτό για την CSN ανέρχεται σε 2,88 %·  ότι η σταθμισμένη επίπτωση των επιδοτήσεων επί εξαγωγών που καθορίστηκε ότι χορηγήθηκαν ήταν 11,94 %, δηλαδή 35,62 ECU ανά τόνο, ενώ το επενδυτικό πρόγραμμα CDI εχει μια επίπτωση 1,11 %, δηλαδή 3,31 ECU ανά τόνο·  ότι, στο πλαίσιο της έρευνας αντιντάμπινγκ σχετικά με εισαγωγές ομοίων προϊόντων καταγωγής Βραζιλίας, η Επιτροπή καθόρισε ότι οι εισαγωγές ελασματοποιηθεισών φαρδιών ταινιών και λαμαρινών, πάχους μικροτέρου από 3 mm, καταγωγής Βραζιλίας, επέφεραν ζημία στην κοινοτική βιομηχανία· ότι τα γεγονότα και οι εκτιμήσεις που οδήγησαν την Επιτροπή στο συμπέρασμα αυτό αναφέρονται στη σύσταση αριθ. 2975/82/ΕΚΑΧ της Επιτροπής της 8ης Νοεμβρίου 1982 περί της επιβολης οριστικού δασμού αντιντάμπινγκ σε ορισμένες λαμαρίνες και πλατέα εκ σιδήρου ή χάλυβος, καταγωγής Βραζιλίας (1)· ότι βασιζόμενη στα ίδια γεγονότα και εκτιμήσεις η Επιτροπή καθορίζει κατά τον παρόντα χρόνο ότι επιδοτούμενες εισαγωγές ελασματοποιηθεισών φαρδιών ταινιών και λαμαρινών καταγωγής Βραζιλίας έχουν επιφέρει υλική ζημία στη σχετική κοινοτική βιομηχανία·  ότι, εν όψει των σοβαρών συνθηκών που αντιμετωπίζονται από τη βιομηχανία χάλυβα της Κοινότητας, τα συμφέροντά της δημιουργούν την ανάγκη επιβολής οριστικού αντισταθμιστικού δασμού· ότι, λόγω της σοβαρότητας της ζημίας που έχει προκληθεί, πρέπει το ποσό του δασμού να είναι ίσο προς τη συσσωρευτική επίπτωση των επιδοτήσεων που διαπιστώθηκε ότι έχουν πράγματι χορηγηθεί στις εξαγωγικές τιμές·  ότι, σύμφωνα με τις κοινοτικές ρυθμίσεις, κανένα προϊόν δεν μπορεί να υπόκειται και σε δασμούς αντιντάμπινγκ και σε αντισταθμιστικούς δασμούς εφόσον αντιμετωπίζεται μία και η αυτή περίπτωση, προερχόμενη από ντάμπινγκ ή από επιδότηση, δηλαδή πώληση προϊόντων προς εξαγωγή σε τιμή χαμηλότερη από ό,τι η συγκρίσιμη τιμή που πληρώνεται για όμοια προϊόντα όταν πωλούνται στην εσωτερική αγορά·  ότι, υπό τις περιστάσεις αυτές, πρέπει να ανασταλεί η εφαρμογή αντισταθμιστικού δασμού στο μέτρο που συμψηφίζει την επίπτωση των εξαγωγικών επιδοτήσεων· ότι, σχετικά με την έκταση της προστασίας της κοινοτικής βιομηχανίας από τον αντιντάμπινγκ δασμό που ισχύει ήδη, θα πρέπει επίσης να ανασταλεί ο εφεξής αντισταθμιστικός δασμός στο μέτρο της επιπτώσεως του προγράμματος CDI επί των εισαγωγικών τιμών·  ότι, σχετικά με τις βραζιλιανές εξαγωγές ελασματοποιηθεισών εν θερμώ λαμαρινών, η Επιτροπή, για τους λόγους που αναφέρονται στη σύσταση αριθ. 2975/82/ΕΚΑΧ, καθόρισε ότι τα συμφέροντα της Κοινότητας δεν δημιουργούν ακόμη την ανάγκη προστατευτικής δράσεως,  ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:  Άρθρο 1  1. Επιβάλλεται οριστικός αντισταθμιστικός δασμός επί των λαμαρινών και πλατέων σιδήρου ή χάλυβος, μη επεξεργασμένων περαιτέρω παρά μόνο ελασματοποιηθεισών εν ψυχρώ, πάχους μικροτέρου των 3 mm, που υπάγονται στις διακρίσεις 73.13 Β ΙΙ β) και γ) του Κοινού Δασμολογίου και αντιστοιχούν στους κώδικες NIMEXE 73.13-43, 45, 47 και 49, καταγωγής Βραζιλίας.  2. Το ποσό του δασμού ισούται προς 38,93 ECU ανά 1 000 χιλιόγραμμα καθαρού βάρους.  3. Οι ισχύουσες περί δασμών διατάξεις ισχύουν και για την εφαρμογή του δασμού.  Άρθρο 2  Η εφαρμογή του αντισταθμιστικού δασμού που επιβάλλεται από το άρθρο 1 αναστέλλεται.  Άρθρο 3  Περατώνεται η διαδικασία αντι-επιδοτήσεως σχετικά με λαμαρίνες και πλατέα εκ σιδήρου ή χάλυβος, μη επεξεργασμένων περαιτέρω παρά μόνο ελασματοποιηθέντων εν θερμώ πάχους μικροτέρου των 3 mm.  Άρθρο 4  Η παρούσα σύσταση αρχίζει να ισχύει την επομένη της δημοσιεύσεώς της στην Επίσημη Εφημερίδα των Ευρωπαϊκών Κοινοτήτων.  Έγινε στις Βρυξέλλες, στις 14 Φεβρουαρίου 1983.  Για την Επιτροπή  Etienne DAVIGNON  Αντιπρόεδρος  (1) ΕΕ αριθ. L 339 της 31. 12. 1979, σ. 15.  (2) ΕΕ αριθ. L 317 της 13. 11. 1982, σ. 17.  (3) ΕΕ αριθ. C 146 της 10. 6. 1982, σ. 4.  (1) ΕΕ αριθ. L 312 της 9. 11. 1982, σ. 10.


title: Σύσταση της Επιτροπής, της 28ης Απριλίου 2010 , σχετικά με την πρωτοβουλία κοινού προγραμματισμού στην έρευνα με τίτλο Υγιεινή διατροφή για μια υγιεινή ζωή

text:
               1.5.2010

               EL

               Επίσημη Εφημερίδα της Ευρωπαϊκής Ένωσης

               L 110/36

         ΣΫΣΤΑΣΗ ΤΗΣ ΕΠΙΤΡΟΠΉΣ
   της 28ης Απριλίου 2010
   σχετικά με την πρωτοβουλία κοινού προγραμματισμού στην έρευνα με τίτλο «Υγιεινή διατροφή για μια υγιεινή ζωή»
   (2010/250/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 181 παράγραφος 2,
   Εκτιμώντας τα ακόλουθα:

               (1)

               Η υγεία των πολιτών είναι ουσιαστικός παράγοντας για την ανάπτυξη και την ευημερία της Ένωσης.

               (2)

               Κατά την τελευταία τριακονταετία τα επίπεδα του υπερβολικού βάρους και της παχυσαρκίας στον πληθυσμό της Ευρωπαϊκής Ένωσης έχουν αυξηθεί δραματικά, ιδιαίτερα στα παιδιά.

               (3)

               Η τάση για κακή διατροφή και ελλιπή σωματική άσκηση στον πληθυσμό της ΕΕ επιδεινώνεται.

               (4)

               Ο επιπολασμός σειράς χρόνιων παθήσεων, όπως οι καρδιαγγειακές παθήσεις, η υπέρταση, ο διαβήτης τύπου 2, τα εγκεφαλικά επεισόδια, ορισμένες μορφές καρκίνου, οι μυοσκελετικές διαταραχές, ακόμη και ορισμένα ψυχικά νοσήματα, αυξάνει.

               (5)

               Αν εξέλιπαν ορισμένοι κοινοί παράγοντες κινδύνου που σχετίζονται με τον τρόπο ζωής, μεταξύ άλλων και οι σχετιζόμενοι με τη διατροφή, θα ήταν δυνατόν να αποφευχθούν το 80 % περίπου των καρδιοπαθειών, των εγκεφαλικών επεισοδίων και των περιστατικών του διαβήτη τύπου 2, καθώς και το 40 % των καρκίνων.

               (6)

               Κατά τη συνεδρίαση της 3ης Δεκεμβρίου 2009, το Συμβούλιο «Ανταγωνιστικότητα» αναγνώρισε την πρωτοβουλία «Υγεία, τρόφιμα και πρόληψη ασθενειών που σχετίζονται με τη διατροφή» (ο τίτλος αργότερα μεταβλήθηκε σε: «Υγιεινή διατροφή για μια υγιεινή ζωή») ως πεδίο στο οποίο ο κοινός προγραμματισμός θα προσέδιδε σημαντική προστιθέμενη αξία στις τρέχουσες, αποσπασματικές προσπάθειες των κρατών μελών στον τομέα της έρευνας. Ως εκ τούτου, ενέκρινε συμπεράσματα στα οποία αναγνωρίζει την ανάγκη δρομολόγησης μιας πρωτοβουλίας κοινού προγραμματισμού επί του θέματος και κάλεσε την Επιτροπή να συνεισφέρει στην ανάληψή της. Επιπλέον, το Συμβούλιο επιβεβαίωσε εκ νέου ότι ο κοινός προγραμματισμός είναι μια διαδικασία της οποίας ηγούνται τα κράτη μέλη και όπου η Επιτροπή ενεργεί ως διαμεσολαβητής.

               (7)

               Ο κοινός προγραμματισμός της έρευνας στον τομέα των τροφίμων και της υγείας πρέπει να προβλέπει τον συντονισμό της έρευνας που έχει ως αντικείμενο τις επιπτώσεις των διαφόρων τρόπων ζωής και διατροφής στην υγεία, συνεισφέροντας σημαντικά στη δημιουργία ενός πλήρως λειτουργικού Ευρωπαϊκού Χώρου Έρευνας αναφορικά με την πρόληψη των ασθενειών που σχετίζονται με τη διατροφή και ενισχύοντας τον ηγετικό ρόλο και την ανταγωνιστικότητα των ερευνητικών δραστηριοτήτων της Ευρώπης στον εν λόγω τομέα.

               (8)

               Προκειμένου να διασφαλισθεί η αποτελεσματικότητα των κοινών προσπαθειών των κρατών μελών στον τομέα των τροφίμων και της υγείας, τα κράτη μέλη πρέπει να καταρτίσουν και να υλοποιήσουν στρατηγικό ερευνητικό θεματολόγιο βάσει κοινής προσέγγισης όσον αφορά την πρόληψη των ασθενειών που σχετίζονται με τη διατροφή.

               (9)

               Με στόχο τη διασφάλιση αποτελεσματικής διαχείρισης των κοινών δράσεων που θα αναληφθούν, τα κράτη μέλη πρέπει να συστήσουν κοινή διαχειριστική δομή, στην οποία θα ανατεθεί να καθορίσει κοινούς όρους, κανόνες και διαδικασίες συνεργασίας και συντονισμού και να παρακολουθεί την υλοποίηση του στρατηγικού ερευνητικού θεματολογίου.

               (10)

               Προκειμένου να επιτευχθούν οι στόχοι που τίθενται στην παρούσα σύσταση, τα κράτη μέλη πρέπει να συνεργασθούν με την Επιτροπή στη διερεύνηση του ενδεχομένου ανάληψης πρωτοβουλιών εκ μέρους της ώστε να βοηθηθούν τα κράτη μέλη στην κατάρτιση και υλοποίηση του στρατηγικού ερευνητικού θεματολογίου.

               (11)

               Προκειμένου η Επιτροπή να υποβάλει έκθεση στο Ευρωπαϊκό Κοινοβούλιο και στο Συμβούλιο, τα κράτη μέλη πρέπει να υποβάλλουν τακτικά στην Επιτροπή εκθέσεις σχετικά με την πρόοδο της εν λόγω πρωτοβουλίας κοινού προγραμματισμού,

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:

               1)

               Τα κράτη μέλη ενθαρρύνονται να αναπτύξουν κοινή θεώρηση του τρόπου με τον οποίο η συνεργασία και ο συντονισμός στον τομέα της έρευνας στο επίπεδο της Ένωσης μπορούν να συμβάλουν στη βελτίωση της πρόληψης των ασθενειών που σχετίζονται με τη διατροφή.

               2)

               Τα κράτη μέλη ενθαρρύνονται να καταρτίσουν κοινό στρατηγικό ερευνητικό θεματολόγιο, στο οποίο θα καθορίζονται οι μεσομακροπρόθεσμες ερευνητικές ανάγκες και οι στόχοι στον τομέα της πρόληψης των ασθενειών που σχετίζονται με τη διατροφή. Το στρατηγικό ερευνητικό θεματολόγιο πρέπει να περιέχει σχέδιο υλοποίησης, στο οποίο θα καθορίζονται προτεραιότητες και χρονοδιαγράμματα και θα εξειδικεύονται οι δράσεις, τα μέσα και οι πόροι που απαιτούνται για την υλοποίησή του.

               3)

               Τα κράτη μέλη ενθαρρύνονται να συμπεριλάβουν τις ακόλουθες δράσεις στο στρατηγικό ερευνητικό θεματολόγιο και στο σχέδιο υλοποίησης:

                           α)

                           εντοπισμός και ανταλλαγή πληροφοριών σχετικά με συναφή εθνικά προγράμματα και ερευνητικές δραστηριότητες·

                           β)

                           εντοπισμός πεδίων ή ερευνητικών δραστηριοτήτων που θα ωφελούνταν από τον συντονισμό ή τις κοινές προσκλήσεις υποβολής προτάσεων ή την ομαδοποίηση πόρων·

                           γ)

                           ανταλλαγή πληροφοριών, πόρων, βέλτιστων πρακτικών, μεθοδολογιών και κατευθυντήριων γραμμών, ιδίως όσον αφορά μεγάλες μελέτες κοόρτης και κλινικές μελέτες·

                           δ)

                           καθορισμός της διαδικασίας διεξαγωγής κοινής έρευνας, συμπεριλαμβανομένων και των ποιοτικών κριτηρίων, στα πεδία που αναφέρονται στο στοιχείο (β)·

                           ε)

                           κατά περίπτωση, από κοινού χρήση των υφιστάμενων ερευνητικών υποδομών ή ανάπτυξη νέων τεχνικών μέσων, όπως συντονισμένων βάσεων δεδομένων, βιοτραπεζών ή μοντέλων για την παρέκταση δεδομένων στους ανθρώπους·

                           στ)

                           εξαγωγή και διάδοση της γνώσης, της καινοτομίας και των διεπιστημονικών προσεγγίσεων και εξασφάλιση της αποτελεσματικής χρήσης των αποτελεσμάτων της έρευνας για την ενίσχυση της ευρωπαϊκής ανταγωνιστικότητας και χάραξης πολιτικής·

                           ζ)

                           προώθηση και υποστήριξη της στενότερης συνεργασίας ανάμεσα στον δημόσιο και τον ιδιωτικό τομέα, καθώς και της ανοικτής καινοτομίας μεταξύ διάφορων επιχειρηματικών κλάδων·

                           η)

                           δικτύωση υφιστάμενων κέντρων που ειδικεύονται ιδιαίτερα στις επιστήμες της κατανάλωσης, της διατροφής και στις τεχνολογίες μεταποίησης.

               4)

               Τα κράτη μέλη ενθαρρύνονται να συστήσουν κοινή διαχειριστική δομή στον τομέα της πρόληψης των ασθενειών που σχετίζονται με τη διατροφή, με την εντολή να καθορίσει κοινούς όρους, κανόνες και διαδικασίες συνεργασίας και συντονισμού και να παρακολουθεί την υλοποίηση του στρατηγικού ερευνητικού θεματολογίου.

               5)

               Τα κράτη μέλη ενθαρρύνονται να υλοποιήσουν από κοινού το στρατηγικό ερευνητικό θεματολόγιο, μεταξύ άλλων και διαμέσου των εθνικών ερευνητικών προγραμμάτων τους ή άλλων εθνικών ερευνητικών δραστηριοτήτων.

               6)

               Τα κράτη μέλη ενθαρρύνονται να συνεργασθούν με την Επιτροπή με στόχο τη διερεύνηση του ενδεχομένου ανάληψης πρωτοβουλιών εκ μέρους της για να βοηθηθούν τα κράτη μέλη στην κατάρτιση και υλοποίηση του στρατηγικού ερευνητικού θεματολογίου, καθώς και τον συντονισμό των κοινών προγραμμάτων με άλλες πρωτοβουλίες της Ένωσης στον εν λόγω τομέα.

               7)

               Τα κράτη μέλη ενθαρρύνονται να υποβάλλουν τακτικά στην Επιτροπή εκθέσεις σχετικά με την πρόοδο της εν λόγω πρωτοβουλίας κοινού προγραμματισμού.

      Βρυξέλλες, 28 Απριλίου 2010.

            Για την Επιτροπή

         Máire GEOGHEGAN-QUINN

            Μέλος της Επιτροπής


Avis juridique important

|

31973H0256

73/256/ΕΟΚ: Σύσταση της Επιτροπής, της 29ης Ιουνίου 1973, που απευθύνεται στην κυβέρνηση της Δανίας περί σχεδίου διατάγματος με το οποίο τίθεται σε εφαρμογή ο κανονισμός (ΕΟΚ) αριθ. 2829/72

Επίσημη Εφημερίδα αριθ. L 235 της 23/08/1973 σ. 0023 - 0023

/* Δεν υπάρχει επίσημη ελληνική μετάφραση του εγγράφου αυτού           διότι δεν περιλαμβανόταν στην ελληνική Ειδική Έκδοση. Δεν           περιλαμβάνονταν στην ελληνική Ειδική Έκδοση:           - Πράξεις που δεν ίσχυαν πλέον την ημερομηνία προσχώρησης της           Ελλάδας (01/01/1981)           - Πράξεις που καταργήθηκαν αυτόματα κατά την προσχώρηση (π.χ.           ορισμένες συμφωνίες μεταξύ της Κοινότητας και της Ελλάδας)           - Πράξεις δεσμευτικές μόνο για τους αποδέκτες τους, που είναι           συνεπώς αυθεντικές μόνο στη γλώσσα στην οποία συντάχθηκαν           - Μη δεσμευτικές πράξεις           - Πράξεις που δεν θεωρήθηκαν αρκετά σημαντικές ώστε να           συμπεριληφθούν           - Ορισμένες πράξεις που ακυρώθηκαν κατά τη δημιουργία της Ειδικής           Έκδοσης */           /* oknogr81 */


				|

		52013DC0371

			Σύσταση για ΣΥΣΤΑΣΗ ΤΟΥ ΣΥΜΒΟΥΛΙΟΥ σχετικά με το εθνικό πρόγραμμα μεταρρυθμίσεων της Πολωνίας για το 2013 και την έκδοση γνώμης του Συμβουλίου σχετικά με το πρόγραμμα σύγκλισης της Πολωνίας για την περίοδο 2012-2016 /* COM/2013/0371 final - 2013/ () */

Σύσταση
για
ΣΥΣΤΑΣΗ
ΤΟΥ ΣΥΜΒΟΥΛΙΟΥ
σχετικά
με το εθνικό
πρόγραμμα
μεταρρυθμίσεων
της Πολωνίας
για το 2013
και την έκδοση
γνώμης του
Συμβουλίου
σχετικά με το
πρόγραμμα
σύγκλισης της
Πολωνίας για
την περίοδο 2012-2016

ΤΟ
ΣΥΜΒΟΥΛΙΟ ΤΗΣ
ΕΥΡΩΠΑΪΚΗΣ ΕΝΩΣΗΣ,
Έχοντας
υπόψη τη
Συνθήκη για τη
λειτουργία της
Ευρωπαϊκής
Ένωσης και
ιδίως τα άρθρα 121
παράγραφος 2 και
148 παράγραφος 4,
Έχοντας
υπόψη τον
κανονισμό (ΕΚ)
αριθ. 1466/97 του
Συμβουλίου,
της 7ης Ιουλίου
1997, για την
ενίσχυση της
εποπτείας της
δημοσιονομικής
κατάστασης και
την εποπτεία
και τον συντονισμό
των
οικονομικών
πολιτικών[1], και
ιδίως το άρθρο 9
παράγραφος 2,
Έχοντας
υπόψη τη
σύσταση της
Ευρωπαϊκής
Επιτροπής[2],
Έχοντας
υπόψη τα
ψηφίσματα του
Ευρωπαϊκού
Κοινοβουλίου[3],
Έχοντας
υπόψη τα
συμπεράσματα
του Ευρωπαϊκού
Συμβουλίου,
Έχοντας
υπόψη τη γνώμη
της Επιτροπής
Απασχόλησης,
Μετά από
διαβούλευση με
την Οικονομική
και Δημοσιονομική
Επιτροπή,
Εκτιμώντας
τα ακόλουθα:
(1)       Στις 26
Μαρτίου 2010, το
Ευρωπαϊκό
Συμβούλιο
συμφώνησε με
την πρόταση της
Ευρωπαϊκής
Επιτροπής για
τη δρομολόγηση
της
στρατηγικής «Ευρώπη
2020», μιας νέας
στρατηγικής
για την
ανάπτυξη και
την
απασχόληση, η
οποία,
βασιζόμενη
στον μεγαλύτερο
συντονισμό των
οικονομικών
πολιτικών, θα
εστιαστεί σε
νευραλγικούς
τομείς στους
οποίους απαιτείται
δράση ώστε να
ενισχυθεί το
δυναμικό
διατηρήσιμης
ανάπτυξης και
ανταγωνιστικότητας
της Ευρώπης.
(2)       Στις 13
Ιουλίου 2010, το
Συμβούλιο,
βάσει των
προτάσεων της
Επιτροπής,
εξέδωσε
σύσταση
σχετικά με
τους γενικούς
προσανατολισμούς
της
οικονομικής
πολιτικής των
κρατών μελών
και της Ένωσης
(2010 έως 2014) και, στις 21
Οκτωβρίου 2010,
εξέδωσε
απόφαση
σχετικά με τις
κατευθυντήριες
γραμμές των
πολιτικών
απασχόλησης
των κρατών
μελών[4],
οι οποίες από
κοινού
αποτελούν τις
«ολοκληρωμένες
κατευθυντήριες
γραμμές». Τα
κράτη μέλη
κλήθηκαν να
λαμβάνουν
υπόψη τις
ολοκληρωμένες
κατευθυντήριες
γραμμές στις
οικονομικές τους
πολιτικές και
στις πολιτικές
για την
απασχόληση.
(3)       Στις 29
Ιουνίου 2012, οι
αρχηγοί κρατών
ή κυβερνήσεων
ενέκριναν
«Σύμφωνο για
την ανάπτυξη
και την απασχόληση»,
το οποίο
παρέχει ένα
συνεκτικό
πλαίσιο δράσης
σε επίπεδο
κρατών μελών,
ΕΕ και
ευρωζώνης, με
την
κινητοποίηση
όλων των
δυνατών
μηχανισμών,
μέσων και
πολιτικών.
Έλαβαν
αποφάσεις
σχετικά με τη δράση
που πρέπει να
αναληφθεί στο
επίπεδο των
κρατών μελών, ιδίως
εκφράζοντας
την απόλυτη
προσήλωσή τους
στην επίτευξη
των στόχων της
στρατηγικής
«Ευρώπη 2020» και
στην εφαρμογή
των συστάσεων
ανά χώρα.
(4)       Στις 6
Ιουλίου 2012, το
Συμβούλιο
εξέδωσε
σύσταση σχετικά
με το εθνικό
πρόγραμμα
μεταρρυθμίσεων
της Πολωνίας για
το 2011 και εξέδωσε
τη γνώμη του
σχετικά με το
επικαιροποιημένο
πρόγραμμα
σύγκλισης της
Πολωνίας για
την περίοδο 2011-2015.
(5)       Στις 28
Νοεμβρίου 2012, η
Επιτροπή
εξέδωσε την
Ετήσια Επισκόπηση
της Ανάπτυξης[5]
δίνοντας το
εναρκτήριο
λάκτισμα για
το Ευρωπαϊκό
Εξάμηνο του 2013
για τον
συντονισμό των
οικονομικών
πολιτικών.
Επίσης στις 28
Νοεμβρίου 2012, η
Επιτροπή, επί
τη βάσει του
κανονισμού (EΕ)
αριθ. 1176/2011, εξέδωσε
την έκθεση για
τον Μηχανισμό
Επαγρύπνησης[6] , στην
οποία δεν
προσδιόρισε
την Πολωνία ως
ένα από τα
κράτη μέλη τα
οποία θα
έπρεπε να
υποβληθούν σε
εμπεριστατωμένη
επισκόπηση..
(6)       Στις 14
Μαρτίου 2013, το
Ευρωπαϊκό
Συμβούλιο
ενέκρινε τις
προτεραιότητες
για την
εξασφάλιση
χρηματοπιστωτικής
σταθερότητας,
δημοσιονομικής
εξυγίανσης και
δράσης για την
ενίσχυση της
ανάπτυξης.
Υπογράμμισε
την ανάγκη να
επιδιωχθεί
διαφοροποιημένη,
φιλική προς
την ανάπτυξη
δημοσιονομική
εξυγίανση, να
αποκατασταθούν
οι κανονικές
συνθήκες
δανειοδότησης
στην οικονομία,
να προωθηθούν
η ανάπτυξη και
η ανταγωνιστικότητα,
να καταπολεμηθούν
η ανεργία και
οι κοινωνικές
επιπτώσεις της
κρίσης και να
εκσυγχρονιστεί
η δημόσια διοίκηση.
(7)       Στις 30
Απριλίου 2013, η
Πολωνία
υπέβαλε το
εθνικό πρόγραμμα
σύγκλισης του 2013
που καλύπτει
την περίοδο 2012-2016
και το εθνικό
πρόγραμμα
μεταρρυθμίσεων
του 2013. Για να
ληφθεί υπόψη η
μεταξύ τους
αλληλεξάρτηση,
τα δύο
προγράμματα
αξιολογήθηκαν
συγχρόνως.
(8)       Η
Πολωνία
κατέβαλε
σημαντικές
προσπάθειες
εξυγίανσης το
2011-2012 σύμφωνα με τη
σύσταση του
Συμβουλίου. Ωστόσο,
λαμβανομένης
υπόψη της
επιδείνωσης
της παγκόσμιας
οικονομικής
κατάστασης, η
προθεσμία για
τη διόρθωση
του
υπερβολικού
ελλείμματος
δεν τηρήθηκε
και απαιτείται
περισσότερος
χρόνος για τη
διόρθωσή του.
Βάσει της
αξιολόγησης
του
προγράμματος
σύγκλισης του 2013
σύμφωνα με τον κανονισμό
(ΕΚ) αριθ. 1466/97 του
Συμβουλίου, το
Συμβούλιο
είναι της γνώμης
ότι το
μακροοικονομικό
σενάριο στο
οποίο στηρίζονται
οι
δημοσιονομικές
προβολές του
προγράμματος
είναι
αισιόδοξο.
Συγκεκριμένα,
η ιδιωτική κατανάλωση
και οι
ιδιωτικές
επενδύσεις
αναμένεται να
σημειώσουν
μεγαλύτερη
αύξηση σε
σχέση με τις
εαρινές
προβλέψεις της
Επιτροπής του 2013,
με αποτέλεσμα
συνολικό
υψηλότερο
ποσοστό
ανάπτυξης για
το 2013 (1,5% έναντι 1,1%).
Σύμφωνα με το
πρόγραμμα,
στόχος της
δημοσιονομικής
στρατηγικής
είναι να φθάσει
το  έλλειμμα
στο 3,5% του ΑΕΠ
έως το 2013 (ένα
έτος μετά την
αρχική προθεσμία
που
καθορίζεται
στο πλαίσιο
της διαδικασίας
υπερβολικού
ελλείμματος
(ΔΥΕ) 2012) και να
επιτευχθεί ο
μεσοπρόθεσμος
δημοσιονομικός
στόχος (ΜΔΣ) έως
το 2016. Ωστόσο, το
πρόγραμμα
σύγκλισης του 2013
προβλέπει ότι
το ονομαστικό
έλλειμμα θα
κυμανθεί κάτω
από το 3% του ΑΕΠ
μόλις το 2015. Λόγω
των υπερβολικά
αισιόδοξων
προβλέψεων του
προγράμματος ως
προς την
ανάπτυξη και
τα έσοδα, το
Συμβούλιο
θεωρεί ότι η
δημοσιονομική
προσπάθεια που
προβλέπεται από
τις αρχές δεν
συμβιβάζεται
με μια
πραγματική διόρθωση
του
υπερβολικού
ελλείμματος το
2013 εκτός εάν
ληφθούν
πρόσθετα μέτρα
για την
ενίσχυση της προσπάθειας
αυτής κατά τη
διάρκεια του
έτους. Το πρόγραμμα
βασίζεται σε
ένα αισιόδοξο
σενάριο και δεν
υποστηρίζεται
επαρκώς από
λεπτομερή
μέτρα ώστε να
διασφαλιστεί
αξιόπιστα η
διόρθωση του
ελλείμματος το
αργότερο μέχρι
το 2014.
Απαιτούνται
συνεπώς πρόσθετες
προσπάθειες με
βάση λεπτομερή
μέτρα για το 2013 και
για το 2014. Οι
αρχές δεν
εκμεταλλεύτηκαν
ικανοποιητικά
το προ της
κρίσης
περιβάλλον
ανάπτυξης για
τη
μεταρρύθμιση
της διάρθρωσης
των δημοσίων
δαπανών
προκειμένου να
δοθεί
προτεραιότητα
σε έργα που
πρόκειται να
τονώσουν την
ανάπτυξη. Το
πρόγραμμα
επιβεβαιώνει
τον
προηγούμενο
ΜΔΣ της τάξεως
του -1% του ΑΕΠ που
αντανακλά τους
στόχους του
Συμφώνου. Με
βάση το (εκ νέου
υπολογισθέν)
διαρθρωτικό
έλλειμμα, ο ΜΔΣ
δεν αναμένεται
να επιτευχθεί
έως το 2016, όπως
προβλέπεται
στο πρόγραμμα,
δεδομένου ότι
η
προγραμματισμένη
ετήσια πρόοδος
για την επίτευξη
του ΜΔΣ της
τάξεως του 0,3% του
ΑΕΠ (σε
διαρθρωτικούς
όρους) το 2015 και
του 0,7% του ΑΕΠ το 2016
δεν είναι
ικανοποιητική.
Ο ρυθμός αύξησης
των δημοσίων
δαπανών,
λαμβανομένων
υπόψη των
μέτρων
διακριτικής
ευχέρειας στο
σκέλος των εσόδων,
είναι σύμφωνος
με την τιμή
αναφοράς που
προβλέπει το
Σύμφωνο
Σταθερότητας
και Ανάπτυξης
για ολόκληρη
την περίοδο
του
προγράμματος.
Επιπρόσθετες
προσπάθειες
καθώς και
αλλαγές στη σύνθεση
της
προσαρμογής
μπορεί να
απαιτηθούν επίσης
κατά τα
τελευταία έτη
του
προγράμματος
αφού η πρόοδος
προς την
κατεύθυνση του
ΜΔΣ βασίζεται
κυρίως σε
σημαντικές
περικοπές των
δαπανών
δημοσίων
επενδύσεων και
δεν στηρίζεται
επαρκώς σε
λεπτομερή
μέτρα. Το χρέος
της γενικής
κυβέρνησης
στην Πολωνία
προβλέπεται
ότι θα
παραμείνει
κάτω από το 60% του
ΑΕΠ κατά την
περίοδο που
καλύπτει το
πρόγραμμα. Οι
εθνικές αρχές
προβλέπουν ότι
θα παραμείνει
σε γενικές
γραμμές σταθερό
με ποσοστό
ελαφρώς πάνω
από 55,5 % του ΑΕΠ
έως το 2014/2015 (και θα
μειωθεί το 2016),
ενώ η Επιτροπή,
λαμβάνοντας υπόψη
τους
ενδεχόμενους
κινδύνους που
συνδέονται με
τα σχέδια
εξυγίανσης και
τους παράγοντες
μείωσης του
χρέους,
αναμένει ότι
θα αυξηθεί περίπου
στο 59% του ΑΕΠ το 2014.
Η φορολογική
συμμόρφωση εξακολουθεί
να αποτελεί
σημαντικό θέμα
για την καταπολέμηση
της
φοροδιαφυγής,
η οποία
απαιτεί επίσης
τη μείωση του
διοικητικού
φόρτου για
τους φορολογούμενους
και τη
βελτίωση της
αποδοτικότητας
της φορολογικής
διοίκησης. Για
τη διασφάλιση
της στρατηγικής
δημοσιονομικής
εξυγίανσης
είναι σημαντικό
η
δημοσιονομική
εξυγίανση να
βασίζεται σε συνολικές
διαρθρωτικές
μεταρρυθμίσεις.
(9)       Το
χαμηλό ποσοστό
δαπανών που
αποσκοπούν
στην τόνωση
της ανάπτυξης
(εκπαίδευση,
έρευνα και
καινοτομία)
και η μείωση
των δημόσιων
επενδύσεων
εμποδίζουν τις
μακροπρόθεσμες
αναπτυξιακές
προοπτικές. Ο
τομέας της
υγείας στην
Πολωνία αντιμετωπίζει
προβλήματα
όσον αφορά
περιορισμούς
σε θέματα
πρόσβασης στην
περίθαλψη και
αναποτελεσματικότητας
σε θέματα
κόστους, ενώ οι
δαπάνες στον
τομέα της
ιατροφαρμακευτικής
περίθαλψης
αναμένεται να
αυξηθούν
σημαντικά
μεσοπρόθεσμα
και μακροπρόθεσμα
λόγω της δημογραφικής
γήρανσης,
αυξάνοντας την
επιβάρυνση που
αντιπροσωπεύουν
για τα δημόσια
οικονομικά. Το
σύστημα θα
μπορούσε να
βελτιωθεί με
την ενίσχυση
της
πρωτοβάθμιας
φροντίδας και
των
εξειδικευμένων
κέντρων καθώς
και με την
αξιοποίηση των
δυνατοτήτων
που υφίστανται
για την αύξηση
της
αποτελεσματικότητας
κόστους όσον
αφορά τη
νοσοκομειακή
περίθαλψη.
(10)     Η
πολωνική
κυβέρνηση δεν
έχει ακόμη
θέσει σε εφαρμογή
έναν πάγιο
κανόνα για τις
δαπάνες ο
οποίος
συμφωνεί με το
Ευρωπαϊκό
Σύστημα
Λογαριασμών
(ΕΣΛ). Η Πολωνία
δεν σημείωσε
επίσης πρόοδο
όσον αφορά τον
προγραμματισμό
μεσοπρόθεσμα
και τη
βελτίωση του
συντονισμού
μεταξύ των
διαφόρων
βαθμίδων
κυβέρνησης
στις
διαδικασίες
κατάρτισης του
προϋπολογισμού.
(11)     Η
ανεργία των
νέων σημειώνει
αύξηση και
αυτό αντανακλά
σε μεγάλο
βαθμό τις
συνέπειες της
ανεπαρκούς
προσαρμογής
των
αποτελεσμάτων
της
εκπαίδευσης
στις ανάγκες
της αγοράς
εργασίας. Ενώ
οι
εφαρμοσθείσες μεταρρυθμίσεις
των
εκπαιδευτικών
συστημάτων αποσκοπούν
στην
αντιμετώπιση
της
αναντιστοιχίας
των δεξιοτήτων
και των θέσεων
εργασίας,
είναι ανάγκη
να αυξηθεί η
διαθεσιμότητα
των θέσεων
μαθητείας και
μάθησης στο πλαίσιο
της εργασίας,
να ενισχυθεί η
συνεργασία μεταξύ
των σχολείων
και εργοδοτών
και να
βελτιωθεί η
ποιότητα της
εκπαίδευσης. Η
υλοποίηση μιας
Εγγύησης για
τη νεολαία, που
στηρίζεται
στις τρέχουσες
προσπάθειες,
θα συμβάλει
στην
υποστήριξη των
νέων στην απασχόληση.
Η αναλογία των
ενηλίκων που
συμμετέχουν
στη δια βίου
μάθηση
παραμένει σε
πολύ χαμηλά επίπεδα
και η θέσπιση
της
στρατηγικής
της δια βίου μάθησης
εκκρεμεί.
(12)     Όσον
αφορά τη
βρεφονηπιακή
μέριμνα, οι
προσπάθειες
της κυβέρνησης
έχουν
επικεντρωθεί
στην εφαρμογή
του
«προγράμματος
για τα νήπια». Ως
αποτέλεσμα, την
τελευταία
διετία ο
αριθμός των
βρεφονηπιακών
σταθμών έχει
σχεδόν
διπλασιαστεί,
αλλά παραμένει
εξαιρετικά
χαμηλός σε
σχετικούς
όρους και δεν
ανταποκρίνεται
στη ζήτηση. Η
Πολωνία έλαβε
ελάχιστα μόνο
μέτρα για την
αντιμετώπιση
της εκτενούς
χρήσης της
προσωρινής
απασχόλησης. Η
χώρα βρίσκεται
στην τρίτη
θέση της ΕΕ
όσον αφορά το
υψηλό ποσοστό ακούσιας
απασχόλησης
ορισμένου
χρόνου, ιδίως
στην ηλικιακή
ομάδα 15-24. Ενώ
συχνά
υποστηρίζεται
ότι οι
συμβάσεις ορισμένου
χρόνου
αποτελούν μέσο
προσχώρησης
των ανέργων
στην αγορά
εργασίας με
στόχο
μεταγενέστερα
τη σύναψη
μόνιμων
συμβάσεων,
αυτό δεν
φαίνεται να
ισχύει για
τους
περισσότερους
εργαζόμενους
στην Πολωνία.
Αντίθετα, η
εκτενής χρήση
των εν λόγω
συμβάσεων
φαίνεται ότι
έχει αρνητικές
επιπτώσεις
στην ποιότητα
του ανθρώπινου
δυναμικού και
στην παραγωγικότητα,
στο μέτρο που,
σε γενικές
γραμμές, οι έκτακτοι
εργαζόμενοι
έχουν λιγότερο
εύκολα
πρόσβαση σε
επαγγελματική
κατάρτιση. Η
μισθολογική
ποινή στις
συμβάσεις
ορισμένου
χρόνου είναι
επίσης σχετικά
υψηλή,  με
αποτέλεσμα το
ποσοστό της
φτώχειας στην
εργασία να
είναι ένα από
τα υψηλότερα
στην ΕΕ.
Επιπλέον, η
προσφυγή στις
ανανεώσιμες
συμβάσεις
αστικού
δικαίου με πολύ
μειωμένα
δικαιώματα
κοινωνικής
προστασίας είναι
διαδεδομένη.
Σύμφωνα με την
κυβερνητική
έκθεση
«Νεολαία 2011», πάνω
από 50% των νέων
εργαζομένων
απασχολούνται
βάσει τέτοιου
είδους
συμβάσεων.
(13)     Το
ποσοστό
απασχόλησης
των ατόμων
μεγαλύτερης
ηλικίας στην
Πολωνία είναι
χαμηλό. Παρότι
οι πιθανότητες
για πρόωρη
συνταξιοδότηση
έχουν μειωθεί
σημαντικά και
έχει
πραγματοποιηθεί
γενική
μεταρρύθμιση
του
συνταξιοδοτικού
συστήματος,
εξακολουθεί να
υφίσταται ένα
ειδικό
συνταξιοδοτικό
καθεστώς για
τους
εργαζόμενους στα
ορυχεία.
Επιπλέον, το
σύστημα
κοινωνικής
ασφάλισης των
γεωργών (KRUS)
δημιουργεί
κίνητρα για
τους μικροκαλλιεργητές
να παραμείνουν
στον γεωργικό τομέα,
ιδίως, διότι το
σύστημα δεν
επιτρέπει να
ανιχνευθούν με
ακρίβεια τα
ατομικά
εισοδήματα των
γεωργών. Αυτό
έχει ως
αποτέλεσμα την
ύπαρξη
συγκαλυμμένης
ανεργίας στις
αγροτικές
περιοχές,
αποτελεί τροχοπέδη
για την αύξηση
της
παραγωγικότητας
και παρεμποδίζει
την
περιφερειακή
και τομεακή
κινητικότητα
του εργατικού
δυναμικού.
(14)     Η
Πολωνία
συγκαταλέγεται
μεταξύ των
χωρών της ΕΕ με
το χαμηλότερο
επίπεδο
δαπανών Ε&Α και
με τις χειρότερες
επιδόσεις όσον
αφορά τους
δείκτες ευρύτερης
καινοτομίας με
την ευρύτερη
έννοια. Το
συνολικό
ποσοστό των
δαπανών Ε&Α σε
σχέση με το ΑΕΠ
στην Πολωνία,
το οποίο το 2011
ήταν 0,77 %,
συγκαταλεγόταν
μεταξύ των
χαμηλότερων
στην ΕΕ. Ιδίως,
οι δαπάνες Ε&Α
του ιδιωτικού
τομέα είναι
χαμηλές (0,2% του
ΑΕΠ το 2011). Οι
πολωνικές
επιχειρήσεις
βασίστηκαν σε
μεγάλο βαθμό
στην
απορρόφηση
τεχνολογίας,
δηλ. στην
εφαρμογή των
ήδη
υφιστάμενων
τεχνολογιών
μέσω
επενδύσεων
παγίου
κεφαλαίου.
Παρότι αυτό αποδείχτηκε
επιτυχές για
τη διασφάλιση
κερδών παραγωγικότητας
και της
οικονομικής
ανάπτυξης, η Πολωνία
πρέπει να
προσανατολιστεί
προς ένα πιο εγχώριο
μοντέλο που θα
βασίζεται στην
καινοτομία. Οι
μεταρρυθμίσεις
του
επιστημονικού
συστήματος και
του συστήματος
της
τριτοβάθμιας
εκπαίδευσης
επέφεραν σημαντική
αναδιάρθρωση
για την
προώθηση της
συνεργασίας
μεταξύ
επιστημονικού
κόσμου και
βιομηχανίας.
Μέχρι στιγμής
δεν υπάρχει
διαθέσιμη
αξιολόγηση των
εν λόγω
μεταρρυθμίσεων.
Απαιτείται μια
πιο συνολική
προσέγγιση
προκειμένου να
εναρμονιστούν
οι προσπάθειες
στους τομείς
της έρευνας,
της
καινοτομίας
και της
βιομηχανικής
πολιτικής και
να
διασφαλιστεί
ότι υφίστανται
κατάλληλα μέσα
που στηρίζουν
το σύνολο του
κύκλου καινοτομίας.

(15)     Σε
όλους τους
τομείς της
οικονομίας της
Πολωνίας υπάρχουν
ακόμη πολύ
υψηλά δυνητικά
κέρδη από τη βελτίωση
της
ενεργειακής
απόδοσης,
ιδίως με τη μόνωση
των κτιρίων,
και τα κέρδη
αυτά θα
μπορούσαν να
στηρίξουν την
ανάπτυξη. Το
εγχώριο δίκτυο
ηλεκτρικής
ενέργειας
εξακολουθεί να
είναι κορεσμένο,
αλλά τα σχέδια
για τη
δημιουργία
περισσότερων
ικανοτήτων
διασύνδεσης με
γειτονικές
αγορές σημειώνουν
πρόοδο. Ο
ανταγωνισμός
στον τομέα του
φυσικού αερίου
εξακολουθεί να
παρεμποδίζεται
από διάφορους
παράγοντες,
και ιδίως από
το γεγονός ότι
η σταδιακή
κατάργηση των
διοικητικά
καθοριζόμενων
τιμών δεν έχει
ολοκληρωθεί
ακόμη, ο κατεστημένος
φορέας κατέχει
μερίδιο αγοράς
περίπου 97% των
αγορών
λιανικής και
χονδρικής
πώλησης, και
ότι το 90% των
εισαγωγών
φυσικού αερίου
προέρχεται από
τη Ρωσία.
(16)     Παρότι
έχει σημειωθεί
πρόοδος, οι
υποδομές μεταφορών
της Πολωνίας
οι οποίες δεν είναι
ανεπτυγμένες
εξακολουθούν
να αποτελούν
σε μεγάλο
βαθμό τροχοπέδη
για την
ανάπτυξη.  Τα
βασικά οδικά
έργα υποδομής
έχουν
σημειώσει πρόοδο,
αλλά τα
επενδυτικά
έργα στον
τομέα των
σιδηροδρόμων
έχουν
καθυστερήσει
σημαντικά. Η
υποβαθμισμένη
σιδηροδρομική
υποδομή
απαιτεί
ουσιαστικές,
αναπτυξιακές
επενδύσεις,
δεδομένου ότι
μόνο το 36 % των
περίπου 20 000 χλμ
σιδηροδρομικών
γραμμών σε
λειτουργία
είναι σε καλή
τεχνική
κατάσταση.
Παρά τις
πρόσφατες προσπάθειες,
η Πολωνία
υστερεί ακόμη
πολύ σε σχέση
με άλλα κράτη
μέλη όσον
αφορά τη
δυνητική
ανάπτυξη των
τεχνολογιών
των
πληροφοριών
και  επικοινωνιών
(ΤΠΕ). Η σταθερή
ευρυζωνική
κάλυψη είναι η
χαμηλότερη
στην ΕΕ, τόσο σε
εθνικό επίπεδο
όσο και στην
ύπαιθρο. Οι
επενδύσεις στα
δίκτυα
ύδρευσης
παρέμειναν
ανεπαρκείς.
(17)     Οι
επιδόσεις της
δημόσιας
διοίκησης της
Πολωνίας είναι
χαμηλότερες
από τον μέσο
όρο της ΕΕ. Στα
βασικά
προβλήματα
συγκαταλέγονται
η διαφάνεια, η
πολυπλοκότητα
του
φορολογικού
συστήματος και
το κόστος
συμμόρφωσης, η
αυξημένη κατά
μέσο όρο
διάρκεια των
δικαστικών
διαδικασιών σε
αστικές και
ποινικές
υποθέσεις, οι
χρονοβόρες
διαδικασίες
αφερεγγυότητας
και τα χαμηλά
ποσοστά
ανάκαμψης. Η
χρήση της ηλεκτρονικής
διακυβέρνησης
στη δημόσια
διοίκηση
παραμένει επίσης
χαμηλότερη από
τον μέσο όρο
της ΕΕ. Η Πολωνία
έχει
δρομολογήσει
μεταρρύθμιση
για τη διευκόλυνση
της πρόσβασης
στα
νομοθετικώς
κατοχυρωμένα επαγγέλματα,
η οποία
υστερεί σε
σχέση με το
χρονοδιάγραμμα
που είχε
ανακοινωθεί
αρχικά.
(18)     Στο
πλαίσιο του
Ευρωπαϊκού
Εξαμήνου, η
Επιτροπή προέβη
σε μια
συνολική
ανάλυση της
οικονομικής πολιτικής
της Πολωνίας.
Αξιολόγησε το
πρόγραμμα σύγκλισης
και το εθνικό
πρόγραμμα
μεταρρυθμίσεων.
Έλαβε υπόψη
όχι μόνο τη
συνάφειά τους
για την άσκηση
διατηρήσιμης δημοσιονομικής
και
κοινωνικοοικονομικής
πολιτικής στην
Πολωνία, αλλά
και τη
συμμόρφωσή
τους προς τους
κανόνες και
τις
κατευθυντήριες
γραμμές της ΕΕ,
δεδομένης της
ανάγκης να
ενισχυθεί η
συνολική
οικονομική διακυβέρνηση
της Ευρωπαϊκής
Ένωσης με την
παροχή συνεισφορών
στο επίπεδο
της ΕΕ για τη
διαμόρφωση μελλοντικών
εθνικών
αποφάσεων. Οι
συστάσεις που απηύθυνε
στο πλαίσιο
του Ευρωπαϊκού
Εξαμήνου αντικατοπτρίζονται
στις συστάσεις
(1) έως (7) κατωτέρω.
(19)     Υπό
το πρίσμα
αυτής της
αξιολόγησης,
το Συμβούλιο
εξέτασε το
πρόγραμμα
σύγκλισης της
Πολωνίας
και η γνώμη
του[7]
αντικατοπτρίζεται
ιδίως στη
σύσταση (1)
κατωτέρω,
ΣΥΝΙΣΤΑ
να αναλάβει η
Πολωνία δράση
κατά την περίοδο
2013-2014 ώστε:
1.           Να
ενισχυθεί και
να εφαρμοστεί
η
δημοσιονομική
στρατηγική για
το έτος 2013 και
μετά,
υποστηριζόμενη
από επαρκώς
καθορισμένα
μέτρα τόσο για
το 2013 όσο και για
το 2014, για να
εξασφαλιστεί η
έγκαιρη
διόρθωση του
υπερβολικού
ελλείμματος έως
το 2014 με
διατηρήσιμο
τρόπο και η
επίτευξη της
δημοσιονομικής
προσπάθειας
που
καθορίζεται
στις συστάσεις
του Συμβουλίου
συστάσεις στο
πλαίσιο της
ΔΥΕ. Η
διατηρήσιμη
διόρθωση των
δημοσιονομικών
ανισορροπιών
απαιτεί
αξιόπιστη
εφαρμογή των φιλόδοξων
διαρθρωτικών
μεταρρυθμίσεων,
η οποία θα
αυξήσει την ικανότητα
προσαρμογής
και θα τονώσει
τη δυνητική ανάπτυξη
και την
απασχόληση.
Μετά τη
διόρθωση του υπερβολικού
ελλείμματος,
να συνεχιστεί
η προσπάθεια
διαρθρωτικής
προσαρμογής
που θα
επιτρέψει στην
Πολωνία την
επίτευξη του
μεσοπρόθεσμου
στόχου μέχρι
το 2016. Με στόχο τη
βελτίωση της
ποιότητας των
δημόσιων οικονομικών,
να
περιοριστούν
στο ελάχιστο
οι περικοπές
των επενδύσεων
που ευνοούν
την ανάπτυξη,
να επανεκτιμηθούν
οι πολιτικές
δαπανών
βελτιώνοντας
τη στόχευση
των κοινωνικών
πολιτικών και
αυξάνοντας την
οικονομική
αποδοτικότητα
και
αποτελεσματικότητα
των δαπανών
στον τομέα της
υγείας. Να
βελτιωθεί η
φορολογική
συμμόρφωση,
ιδίως με την
αύξηση της αποτελεσματικότητας
της
φορολογικής
διοίκησης.
2.           Να
διασφαλισθεί η
θέσπιση ενός
μόνιμου κανόνα
για τις
δαπάνες το 2013
σύμφωνα με
τους κανόνες
του Ευρωπαϊκού
Συστήματος
Λογαριασμών.
Να ληφθούν
μέτρα για την
ενίσχυση των
μηχανισμών του
ετήσιου και
μεσοπρόθεσμου
δημοσιονομικού
συντονισμού
μεταξύ των
διαφόρων επιπέδων
διακυβέρνησης.
3.           Να
ενισχυθούν οι
προσπάθειες
για τη μείωση
της ανεργίας
των νέων, για
παράδειγμα
μέσω Εγγύησης
για τη Νεολαία,
να αυξηθεί ο
αριθμός των
διαθέσιμων θέσεων
μαθητείας και
μάθησης με
βάση την
εργασία, να
ενισχυθεί η
συνεργασία
μεταξύ των
σχολείων και
των εργοδοτών
και να
βελτιωθεί η
ποιότητα της
διδασκαλίας.
Να θεσπιστεί η
προτεινόμενη
στρατηγική δια
βίου μάθησης.
Να
καταπολεμηθούν
η φτώχεια στην
εργασία και ο
κατακερματισμός
της αγοράς
εργασίας
διευκολύνοντας
τη μετάβαση
από τις συμβάσεις
ορισμένου
χρόνου στις
συμβάσεις
αορίστου
χρόνου και μειώνοντας
την υπερβολική
προσφυγή στις
συμβάσεις
αστικού
δικαίου.
4.           Να
συνεχιστούν οι
προσπάθειες
για την αύξηση
της συμμετοχής
των γυναικών στην
αγορά
εργασίας,
ιδίως
επενδύοντας στην
παροχή υπηρεσιών
ποιότητας, σε
προσιτές
τιμές, για την
φροντίδα των
παιδιών και
στην
προσχολική
εκπαίδευση,
εξασφαλίζοντας
σταθερή
χρηματοδότηση
και
εξειδικευμένο
προσωπικό. Με
σκοπό τη
βελτίωση της
τομεακής κινητικότητας
της εργασίας,
να ληφθούν
μόνιμα μέτρα
για τη
μεταρρύθμιση
του συστήματος
κοινωνικής
ασφάλισης των
γεωργών (KRUS). Να
καταργηθεί
σταδιακά το
ειδικό
συνταξιοδοτικό
καθεστώς των
εργαζομένων
στα ορυχεία με
την προοπτική
της ένταξής
τους στο
γενικό
καθεστώς. Να
υποστηριχθεί η
γενική
μεταρρύθμιση
του συνταξιοδοτικού
συστήματος με
μέτρα για την
προώθηση της
απασχολησιμότητας
των
εργαζομένων
μεγαλύτερης
ηλικίας ώστε
να αυξηθεί η
ηλικία εξόδου
από την αγορά
εργασίας.
5.           Να
ληφθούν
πρόσθετα μέτρα
για τη
διασφάλιση
ενός επιχειρηματικού
περιβάλλοντος
φιλικού προς
την καινοτομία,
με την
ενίσχυση των
δεσμών πολιτικής
μεταξύ της
έρευνας, της
καινοτομίας
και της βιομηχανίας,
συνεχίζοντας
την ανάπτυξη
των ανανεούμενων
κανονιστικών μέσων
και την παροχή
φορολογικών
κινήτρων και
με την
καλύτερη
στόχευση των
υφιστάμενων κανονιστικών
μέσων στα
διάφορα στάδια
του κύκλου της
καινοτομίας.
6.           Να
ανανεωθεί και
να διευρυνθεί
η ενεργειακή
παραγωγική
ικανότητα και
να βελτιωθεί η
αποτελεσματικότητα
σε ολόκληρη
την ενεργειακή
αλυσίδα. Να επιταχυνθεί
και να
επεκταθεί η
ανάπτυξη του
δικτύου ηλεκτρικής
ενέργειας,
συμπεριλαμβανομένων
των διασυνοριακών
διασυνδέσεων,
και να
εξαλειφθούν οι
φραγμοί στη
διασυνοριακή
ανταλλαγή
ηλεκτρικής ενέργειας.
Να ενισχυθεί ο
ανταγωνισμός
στον τομέα του
φυσικού
αερίου, με τη
σταδιακή
κατάργηση των
διοικητικά
καθοριζόμενων
τιμών. Να
ενισχυθούν ο
ρόλος και οι
πόροι της
ρυθμιστικής
αρχής της
αγοράς
σιδηροδρομικών
μεταφορών και
να
διασφαλιστεί η
ταχεία και
αποτελεσματική
εφαρμογή των
σιδηροδρομικών
επενδυτικών
σχεδίων στην
εν λόγω αγορά.
Να
επιταχυνθούν οι
προσπάθειες
για την αύξηση
της
ευρυζωνικής
κάλυψης. Να
βελτιωθεί η
διαχείριση των
αποβλήτων και
των υδάτων.
7.           Να
ληφθούν
περαιτέρω
μέτρα για τη
βελτίωση του
επιχειρηματικού
περιβάλλοντος
με την
απλοποίηση της
εκτέλεσης των
συμβάσεων και
των απαιτήσεων
για τις οικοδομικές
άδειες και με
τη μείωση του
κόστους
φορολογικής συμμόρφωσης.
Να θεσπιστεί
και να
εφαρμοστεί η
προβλεπόμενη
ελευθέρωση της
πρόσβασης στις
επαγγελματικές
υπηρεσίες.
Βρυξέλλες,
                                                                       Για
το Συμβούλιο
                                                                       Ο
Πρόεδρος
[1]               ΕΕ L 209 της 2.8.1997, σ.
1.
[2]               COM(2013) 371 final.
[3]               P7_TA(2013)0052 και P7_TA(2013)0053.
[4]               Απόφαση
2013/208/EΕ του
Συμβουλίου,
της 22ας
Απριλίου 2013.
[5]               COM(2012) 750 final.
[6]               COM(2012) 751 final.
[7]               Δυνάμει
του άρθρου 9
παράγραφος 2
του κανονισμού
(ΕΚ) αριθ. 1466/97 του
Συμβουλίου.


Avis juridique important

|

31998H0376

98/376/ΕΚ: Σύσταση του Συμβουλίου της 4ης Ιουνίου 1998 σχετικά με δελτίο στάθμευσης για άτομα με ειδικές ανάγκες

Επίσημη Εφημερίδα αριθ. L 167 της 12/06/1998 σ. 0025 - 0028

ΣΥΣΤΑΣΗ ΤΟΥ ΣΥΜΒΟΥΛΙΟΥ της 4ης Ιουνίου 1998 σχετικά με δελτίο στάθμευσης για άτομα με ειδικές ανάγκες (98/376/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 75 παράγραφος 1,το σχέδιο σύστασης που υπέβαλε η Επιτροπή,τη γνώμη της Οικονομικής και Κοινωνικής Επιτροπής (1),τη γνώμη της Επιτροπής των Περιφερειών (2),Αποφασίζοντας σύμφωνα με τη διαδικασία που προβλέπεται στο άρθρο 189 Γ της συνθήκης (3),Εκτιμώντας:(1) ότι η Επιτροπή έχει εισηγηθεί την αμοιβαία αναγνώριση ενός δελτίου στάθμευσης για άτομα με ειδικές ανάγκες σύμφωνα με ενιαίο κοινοτικό υπόδειγμα στην ανακοίνωση της για ένα μεσοπρόθεσμο πρόγραμμα κοινωνικής δράσης 1995-1997, που διαβιβάστηκε στο Συμβούλιο και το Ευρωπαϊκό Κοινοβούλιο καθώς και την Οικονομική και Κοινωνική Επιτροπή και την Επιτροπή των Περιφερειών στις 12 Απριλίου 1995 καθώς στην έκθεσή της προς το Συμβούλιο ως προς τα μέτρα που πρέπει να ληφθούν στην Κοινότητα σε θέματα προσπελασιμότητας των μέσων μεταφοράς για τα άτομα μειωμένης κινητικότητας, με ημερομηνία 26 Νοεμβρίου 1993 7(2) ότι, σύμφωνα με το πνεύμα της σύστασης του Συμβουλίου και των αντιπροσώπων των κυβερνήσεων των κρατών μελών, που συνήλθαν στα πλαίσια του Συμβουλίου, της 20ής Δεκεμβρίου 1996, όσον αφορά την ισότητα ευκαιριών για τα άτομα με ειδικές ανάγκες, κάθε άτομο με ειδικές ανάγκες, πρέπει να μπορεί να επωφελείται συγκεκριμένων πρόσθετων μέτρων αποσκοπούντων στη διευκόλυνση της κοινοτικής και επαγγελματικής τους ένταξης 7(3) ότι η χρησιμοποίηση ενός μεταφορικού μέσου εκτός των δημόσιων μεταφορικών μέσων αποτελεί, για πολλά από τα άτομα με ειδικές ανάγκες, το μόνο μέσο μετακίνησής τους κατά τρόπο αυτόνομο ενόψει της κοινωνικής και επαγγελματικής τους τους ένταξης 7 ότι θα πρέπει, υπό ορισμένες συνθήκες, τηρώντας πάντα τους κανόνες οδικής ασφάλειας, να επιτρέπεται σ' αυτά τα άτομα με ειδικές ανάγκες που είναι κάτοχοι δελτίου στάθμευσης για άτομα με ειδικές ανάγκες να σταθμεύουν το όχημά τους χωρίς να πρέπει στη συνέχεια να πραγματοποιούν μεγάλες μετακινήσεις 7 ότι θα πρέπει συνεπώς τα άτομα με ειδικές ανάγκες να μπορούν σε ολόκληρη την Κοινότητα να επωφελούνται των διευκολύνουν που παρέχονται μέσω του δελτίου στάθμευσης για τα άτομα με ειδικές ανάγκες σύμφωνα με τους εθνικούς κανόνες που ισχύουν στην χώρα στην οποία βρίσκεται το εν λόγω άτομο 7(4) ότι τα δελτία στάθμευσης για άτομα με ειδικές ανάγκες ενδέχεται να εμπίπτουν στην αρμοδιότητα των περιφερειακών και τοπικών αρχών 7 ότι θα πρέπει, κατά συνέπεια, να ζητηθεί η γνώμη της Επιτροπής των Περιφερειών 7(5) ότι, σύμφωνα με την αρχή της επικουρικότητας, μια κοινοτική ενέργεια είναι σκόπιμη για να προωθήσει την αμοιβαία κατανόηση και αναγνώριση των δελτίων στάθμευσης για άτομα με ειδικές ανάγκες και για να διευκολύνει την ελεύθερη κυκλοφορία των ατόμων με ειδικές ανάγκες 7(6) ότι καλό είναι να υπάρχει ένα δελτίο στάθμευσης για τα άτομα με ειδικές ανάγκες βάσει κοινοτικού υποδείγματος αναγνωρισμένου αμοιβαία από τα κράτη μέλη 7(7) ότι ο ορισμός των ειδικών αναγκών και οι τρόποι χορήγησης των δελτίων στάθμευσης για τα άτομα με ειδικές ανάγκες είναι αρμοδιότητα των κρατών μελών 7(8) ότι καλό είναι να προβλέπουν τα κράτη μέλη στοιχεία ασφάλειας προκειμένου να εμποδισθεί η πλαστογραφία ή η παραποίηση του εν λόγω δελτίου στάθμευσης 7(9) ότι η ευρωπαϊκή διάσκεψη των υπουργών μεταφορών (ΕΔΥΜ) έχει ήδη εγκρίνει ψήφισμα προς ενθάρρυνση της παροχής και της αμοιβαίας αναγνώρισης των δελτίων στάθμευσης για άτομα με ειδικές ανάγκες (ψήφισμα της ΕΔΥΜ της 22ας Απριλίου 1997) 7(10) ότι ενδείκνυται να παρασχεθούν στους κατόχους του δελτίου όλες οι χρήσιμες πληροφορίες ως προς τους όρους χρήσης του εν λόγω δελτίου στα κράτη μέλη,ΣΥΝΙΣΤΑ στα κράτη μέλη:1. να θεσπίσουν το δελτίο στάθμευσης για τα άτομα με ειδικές ανάγκες που τους χορηγείται σύμφωνα με τις αντίστοιχες εθνικές διατάξεις κατά το ενιαίο κοινοτικό υπόδειγμα, όπως αυτό περιγράφεται στο παράρτημα, και το οποίο θα μπορεί να χρησιμοποιηθεί παράλληλα με τα δελτία που χορηγούνται στα κράτη μέλη, σύμφωνα με τις προϋποθέσεις της παραγράφου 5 72. να αναγνωρίσουν από 1ης Ιανουαρίου 1999, τα δελτία στάθμευσης για τα άτομα με ειδικές ανάγκες που θεσπίζονται σύμφωνα με το ενιαίο κοινοτικό υπόδειγμα από κάθε κράτος μέλος, κατά τρόπο ώστε ο κάτοχος ενός τέτοιου δελτίου να μπορεί να επωφελείται των διευκολύνσεων στάθμευσης που συνδέονται με το δελτίο αυτό και παραχωρούνται από το κράτος μέλος στο οποίο βρίσκεται 73. να χορηγούν το ευεργέτημα του δελτίου στάθμευσης στα άτομα με μειονέκτημα που συνεπάγεται μειωμένη κινητότητα 74. να παρέχουν, κατά τη χορήγηση του δελτίου στάθμευσης στα άτομα με ειδικές ανάγκες και κατόπιν αιτήσεως των ενδιαφερομένων, βάσει τεχνικού δελτίου που θα ετοιμάσει η Επιτροπή, κατάλογο των προϋποθέσεων χρήσης στα διάφορα κράτη της Ευρωπαϊκής Ένωσης 75. να λάβουν τα απαραίτητα μέτρα ώστε να πραγματοποιηθεί η διάθεση των δελτίων στάθμευσης για άτομα με ειδικές ανάγκες σύμφωνα με το ενιαίο κοινοτικό υπόδειγμα, το αργότερο την 1η Ιανουαρίου 2000.Η παρούσα σύσταση δεν εμποδίζει να συνεχίσει να χησιμοποιείται ο τύπος του δελτίου που ίσχυε σε ένα κράτος μέλος προ της 1ης Ιανουαρίου 2000 στο έδαφος του εν λόγω κράτους μέλος και μετά την ημερομηνία αυτή, έως ότου αντικατασταθεί 76. να ενημερώσουν την Επιτροπή, πριν από την 1η Ιανουαρίου 2000, σχετικά με τη συνέχεια που θα δοθεί στην παρούσα σύσταση.Λουξεμβούργο, 4 Ιουνίου 1998.Για το ΣυμβούλιοΟ ΠρόεδροςD. BLUNKETT(1) ΕΕ C 174 της 17. 6. 1996, σ. 27.(2) ΕΕ C 42 της 10. 2. 1997, σ. 27.(3) Γνώμη του Ευρωπαϊκού Κοινοβουλίου της 13ης Δεκεμβρίου 1996 (ΕΕ C 20 της 20. 1. 1997, σ. 386), κοινή θέση του Συμβουλίου, της 19ης Δεκεμβρίου 1997 (ΕΕ C 62 της 26. 2. 1998, σ. 4) και απόφαση του Ευρωπαϊκού Κοινοβουλίου της 30ής Μαρτίου 1998 (ΕΕ C 138 της 4. 5. 1998).ΠΑΡΑΡΤΗΜΑ Διατάξεις σχετικές με το κοινοτικό υπόδειγμα δελτίου στάθμευσης για άτομα με ειδικές ανάγκες Α. Οι συνολικές διαστάσεις του δελτίου στάθμευσης για άτομα με ειδικές ανάγκες κατά το κοινοτικό υπόδειγμα είναι οι ακόλουθες:- ύψος: 106 mm,- πλάτος: 148 mm.Β. Το χρώμα του δελτίου στάθμευσης είναι γαλάζιο, εκτός από το σύμβολο της αναπηρικής πολυθρόνας, που βρίσκεται σε πλατύ φόντο σκούρου μπλε χρώματος.Γ. Το δελτίο στάθμευσης για άτομα με ειδικές ανάγκες είναι πλαστικοποιημένο, εκτός από τη γραμμή στο αριστερό μέρος της οπίσθιας πλευράς που προβλέπεται για την υπογραφή του κατόχου.Δ. Το δελτίο στάθμευσης για άτομα με ειδικές ανάγκες διαθέτει μια πρόσθια και μια οπίσθια όψη, καθεμία χωρισμένη καθέτως σε δύο μέρη.Το αριστερό μέρος της πρόσθιας όψης περιλαμβάνει:- το σύμβολο της αναπηρικής πολυθρόνας σε λευκό χρώμα πάνω σε σκούρο μπλε φόντο,- την ημερομηνία λήξης του δελτίου στάθμευσης,- τον αριθμό του δελτίου στάθμευσης,- το όνομα και τη σφραγίδα της υπηρεσίας/του οργανισμού που χορήγησε το δελτίο.Το δεξιό μέρος της πρόσθιας όψης περιλαμβάνει:- την ένδειξη «δελτίο στάθμευσης για άτομα με ειδικές ανάγκες» τυπωμένο με μεγάλα στοιχεία στην ή στις γλώσσες του κράτους μέλους που χορήγησε το δελτίο στάθμευσης 7 η ένδειξη «δελτίο στάθμευσης» με μικρά στοιχεία, μετά από κατάλληλο κενό, στις λοιπές γλώσσες της Ευρωπαϊκής Ένωσης,- την ένδειξη «υπόδειγμα των Ευρωπαϊκών Κοινοτήτων» τυπωμένη στην ή στις γλώσσες του κράτους μέλους που χορήγησε το δελτίο στάθμευσης,- στο φόντο εμφανίζεται το χαρακτηριστικό του κράτους μέλους που χορήγησε το δελτίο στάθμευσης:>ΘΕΣΗ ΠΗΝΑΚΑ>μέσα σε κύκλο με 12 αστέρια, σύμβολο της Ευρωπαϊκής Ένωσης.Το αριστερό μέρος της οπίσθιας όψης περιλαμβάνει:1. το επώνυμο του κατόχου 72. το όνομα του κατόχου 73. την υπογραφή του κατόχου ή κάθε άλλο εγκεκριμένο σήμα του κατόχου, εφόσον προβλέπεται από την εθνική νομοθεσία 74. τη φωτογραφία του κατόχου.Το δεξιό μέρος της οπίσθιας όψης περιλαμβάνει:1. την ένδειξη:«Το παρόν δελτίο επιτρέπει στον κάτοχό του να επωφελείται των διευκολύνσεων στάθμευσης του κράτους μέλους στο οποίο βρίσκεται.»2. την ένδειξη:«Σε περίπτωση χρησιμοποίησης του δελτίου, αυτό θα πρέπει να εκτίθεται στο πρόσθιο μέρος του οχήματος κατά τρόπο ώστε η πρόσθια όψη του δελτίου να είναι σαφώς ορατή για τις ανάγκες ελέγχου.»Ε. Εκτός από τις ενδείξεις που αναφέρονται στο δεξιό μέρος της πρόσθιας όψης, οι ενδείξεις γράφονται στην ή στις γλώσσες του κράτους μέλους που χορήγησε το δελτίο στάθμευσης.Στην περίπτωση κατά την οποία ένα κράτος μέλος επιθυμεί να αναγράψει τις ενδείξεις αυτές σε μια εθνική γλώσσα διαφορετική από τις ακόλουθες: αγγλική, γαλλική, γερμανική, δανική, ελληνική, ισπανική, ιταλική, ολλανδική, πορτογαλική, σουηδική και φινλανδική, θα συντάξει ένα δίγλωσσο κείμενο του δελτίου χρησιμοποιώντας μία από τις προαναφερθείσες γλώσσες, με την επιφύλαξη των λοιπών διατάξεων του παρόντος παραρτήματος.


title: Σύσταση του Συμβουλίου, της 14ης Ιουλίου 2015, σχετικά με το εθνικό πρόγραμμα μεταρρυθμίσεων της Ισπανίας για το 2015, στην οποία διατυπώνεται γνώμη του Συμβουλίου σχετικά με το πρόγραμμα σταθερότητας της Ισπανίας για το 2015

text:
               18.8.2015

               EL

               Επίσημη Εφημερίδα της Ευρωπαϊκής Ένωσης

               C 272/46

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 14ης Ιουλίου 2015
   σχετικά με το εθνικό πρόγραμμα μεταρρυθμίσεων της Ισπανίας για το 2015, στην οποία διατυπώνεται γνώμη του Συμβουλίου σχετικά με το πρόγραμμα σταθερότητας της Ισπανίας για το 2015
   (2015/C 272/13)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών (1), και ιδίως το άρθρο 5 παράγραφος 2,
   Έχοντας υπόψη τον κανονισμό (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με την πρόληψη και τη διόρθωση των υπερβολικών μακροοικονομικών ανισορροπιών (2), και ιδίως το άρθρο 6 παράγραφος 1,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τα ψηφίσματα του Ευρωπαϊκού Κοινοβουλίου,
   Έχοντας υπόψη τα συμπεράσματα του Ευρωπαϊκού Συμβουλίου,
   Έχοντας υπόψη τη γνώμη της επιτροπής απασχόλησης,
   Έχοντας υπόψη τη γνώμη της οικονομικής και δημοσιονομικής επιτροπής,
   Έχοντας υπόψη τη γνώμη της επιτροπής κοινωνικής προστασίας,
   Έχοντας υπόψη τη γνώμη της επιτροπής οικονομικής πολιτικής,
   Εκτιμώντας τα ακόλουθα:

               (1)

               Στις 26 Μαρτίου 2010 το Ευρωπαϊκό Συμβούλιο συμφώνησε με την πρόταση της Επιτροπής να δρομολογηθεί νέα στρατηγική για την ανάπτυξη και την απασχόληση, με την ονομασία «Ευρώπη 2020», η οποία να βασίζεται στον βελτιωμένο συντονισμό των οικονομικών πολιτικών. Η στρατηγική εστιάζει στους νευραλγικούς τομείς στους οποίους απαιτείται δράση ώστε να ενισχυθεί το δυναμικό βιώσιμης ανάπτυξης και ανταγωνιστικότητας της Ευρώπης.

               (2)

               Στις 14 Ιουλίου 2015, το Συμβούλιο, βάσει προτάσεων της Επιτροπής, εξέδωσε σύσταση σχετικά με τους γενικούς προσανατολισμούς των οικονομικών πολιτικών των κρατών μελών και της Ένωσης και στις 21 Οκτωβρίου 2010 εξέδωσε απόφαση σχετικά με τις κατευθυντήριες γραμμές για τις πολιτικές απασχόλησης των κρατών μελών (3). Από κοινού αποτελούν τις «ολοκληρωμένες κατευθυντήριες γραμμές» τις οποίες τα κράτη μέλη κλήθηκαν να λάβουν υπόψη στις εθνικές οικονομικές πολιτικές και τις πολιτικές απασχόλησης.

               (3)

               Στις 8 Ιουλίου 2014 το Συμβούλιο εξέδωσε σύσταση (4) σχετικά με το εθνικό πρόγραμμα μεταρρυθμίσεων της Ισπανίας για το 2014 και διετύπωσε τη γνώμη του σχετικά με το επικαιροποιημένο πρόγραμμα σταθερότητας της Ισπανίας για το 2014. Στις 28 Νοεμβρίου 2014, σύμφωνα με τον κανονισμό (ΕΕ) αριθ. 473/2013 του Ευρωπαϊκού Κοινοβουλίου και του Συμβουλίου (5), η Επιτροπή διατύπωσε τη γνώμη της για το σχέδιο δημοσιονομικού προγράμματος της Ισπανίας για το 2015.

               (4)

               Στις 28 Νοεμβρίου 2014 η Επιτροπή εξέδωσε την ετήσια επισκόπηση της ανάπτυξης, με την οποία σηματοδοτήθηκε η έναρξη του ευρωπαϊκού εξαμήνου του 2015 σχετικά με τον συντονισμό των οικονομικών πολιτικών. Την ίδια ημέρα, βάσει του κανονισμού (ΕΕ) αριθ. 1176/2011, η Επιτροπή εξέδωσε την έκθεση του μηχανισμού επαγρύπνησης, στην οποία διαπιστώνεται ότι η Ισπανία συγκαταλέγεται μεταξύ των κρατών μελών για τα οποία επρόκειτο να πραγματοποιηθεί εμπεριστατωμένη επισκόπηση.

               (5)

               Στις 18 Δεκεμβρίου 2014 το Ευρωπαϊκό Συμβούλιο ενέκρινε τις προτεραιότητες για την τόνωση των επενδύσεων, την εντατικοποίηση των διαρθρωτικών μεταρρυθμίσεων και την υλοποίηση υπεύθυνης και ευνοϊκής για την ανάπτυξη δημοσιονομικής εξυγίανσης.

               (6)

               Στις 26 Φεβρουαρίου 2015 η Επιτροπή δημοσίευσε την έκθεση του 2015 για την Ισπανία. Στην έκθεση αξιολογήθηκε η πρόοδος της Ισπανίας όσον αφορά την αντιμετώπιση προβλημάτων που περιέχονται στις ειδικές ανά χώρα συστάσεις οι οποίες εκδόθηκαν στις 8 Ιουλίου 2014. Η έκθεση για τη χώρα περιλαμβάνει επίσης τα αποτελέσματα της εμπεριστατωμένης επισκόπησης δυνάμει του άρθρου 5 του κανονισμού (ΕΕ) αριθ. 1176/2011. Από την ανάλυση της Επιτροπής προκύπτει το συμπέρασμα ότι η Ισπανία εμφανίζει μακροοικονομικές ανισορροπίες που απαιτούν τη λήψη αποφασιστικών μέτρων πολιτικής και ειδική παρακολούθηση. Ειδικότερα, παρά κάποια βελτίωση στην επανεξισορρόπηση του ισοζυγίου τρεχουσών συναλλαγών και τη σημαντική προσπάθεια απομόχλευσης τα τελευταία έτη, οι κίνδυνοι που συνδέονται με τα υψηλά επίπεδα ιδιωτικού και δημόσιου χρέους και η ιδιαίτερα αρνητική καθαρή διεθνής επενδυτική θέση εξακολουθούν να χρήζουν ιδιαίτερης προσοχής, δεδομένης της πολύ υψηλής ανεργίας. Ιδιαίτερα σημαντική είναι η ανάγκη λήψης μέτρων για τον περιορισμό του κινδύνου δυσμενών επιπτώσεων στη ισπανική οικονομία και, δεδομένου του μεγέθους της, μετάδοσης των αρνητικών δευτερογενών αποτελεσμάτων στην οικονομική και νομισματική ένωση.

               (7)

               Στις 30 Απριλίου 2015 η Ισπανία υπέβαλε το εθνικό πρόγραμμα μεταρρυθμίσεων για το 2015 και το πρόγραμμα σταθερότητας για το 2015. Προκειμένου να ληφθεί υπόψη η διασύνδεσή τους, τα δύο προγράμματα αξιολογήθηκαν ταυτοχρόνως.

               (8)

               Η Ισπανία σήμερα βρίσκεται στο διορθωτικό σκέλος του συμφώνου σταθερότητας και ανάπτυξης. Στο πρόγραμμα σταθερότητας του 2015 η κυβέρνηση σχεδιάζει να επιτύχει τους στόχους της ΔΥΕ για ονομαστικό έλλειμμα που ανέρχονται σε 4,2 % του ΑΕΠ το 2015 και σε 2,8 % του ΑΕΠ το 2016. Η κυβέρνηση σχεδιάζει επίτευξη του μεσοπρόθεσμου στόχου για ισοσκελισμένη δημοσιονομική θέση σε διαρθρωτικούς όρους, το 2019. Σύμφωνα με το πρόγραμμα σταθερότητας, ο δείκτης δημόσιου χρέους προς το ΑΕΠ αναμένεται να κορυφωθεί στο 98,9 % το 2015 και να μειωθεί σταδιακά στο 93,2 % το 2018. Το μακροοικονομικό σενάριο στο οποίο στηρίζονται οι δημοσιονομικές αυτές προβλέψεις είναι ευλογοφανές για το 2015 και ευνοϊκό στη συνέχεια. Με βάση τις εαρινές προβλέψεις της Επιτροπής του 2015, προβλέπεται έλλειμμα ύψους 4,5 % και 3,5 % του ΑΕΠ για το 2015 και το 2016 αντίστοιχα. Ως εκ τούτου, υπάρχει κίνδυνος να μην επιτευχθούν οι στόχοι ως προς το ονομαστικό έλλειμμα για τα έτη 2015 και 2016. Επιπλέον, η προβλεπόμενη δημοσιονομική προσπάθεια της Ισπανίας κατά το διάστημα 2013-2016 αναμένεται να υπολείπεται της συνιστώμενης, ενώ θα χρειαστούν περαιτέρω διαρθρωτικά μέτρα το 2015 και το 2016. Με βάση την αξιολόγηση του προγράμματος σταθερότητας στην οποία προέβη και λαμβάνοντας υπόψη τις εαρινές προβλέψεις της Επιτροπής του 2015, το Συμβούλιο είναι της γνώμης ότι υπάρχει κίνδυνος μη συμμόρφωσης της Ισπανίας με τις διατάξεις του συμφώνου σταθερότητας και ανάπτυξης. Η Ισπανία σημείωσε κάποια πρόοδο όσον αφορά την εξάλειψη εμπορικών οφειλών του δημόσιου τομέα. Το 2014, η Ισπανία σημείωσε επίσης κάποια πρόοδο όσον αφορά την υποβολή προτάσεων για τον εξορθολογισμό της περίθαλψης υγείας, της εκπαίδευσης και των κοινωνικών δαπανών σε περιφερειακό επίπεδο, παρά το γεγονός ότι τελικά δεν εγκρίθηκαν. Ωστόσο, στις 28 Μαΐου 2015 θέσπισε νομοθεσία για τη θέσπιση κανόνα που διέπει τις φαρμακευτικές δαπάνες και τις δαπάνες περίθαλψης υγείας σε περιφερειακό επίπεδο.

               (9)

               Η εφαρμογή των μέτρων πρόληψης, διόρθωσης και επιβολής που προβλέπονται στον οργανικό νόμο περί δημοσιονομικής σταθερότητας και οικονομικής βιωσιμότητας προχωρεί με αργούς ρυθμούς. Η σχέση κόστους/αποτελεσματικότητας στον τομέα της περίθαλψης υγείας έχει βελτιωθεί, αλλά εξακολουθεί να είναι ουσιαστικής σημασίας ο έλεγχος της αύξησης των φαρμακευτικών δαπανών και, ειδικότερα, η παρακολούθηση των νοσοκομειακών φαρμακευτικών δαπανών. Το έλλειμμα του τομέα της ηλεκτρικής ενέργειας έχει ουσιαστικά εξαλειφθεί από το 2014 και το πρόβλημα των αφερέγγυων αυτοκινητοδρόμων με διόδια έχει αντιμετωπιστεί, μειώνοντας κατ' αυτόν τον τρόπο το κόστος για το κράτος. Η Ισπανία ωστόσο δεν έχει καθιερώσει ένα σύστημα διενέργειας ανεξάρτητης αξιολόγησης μελλοντικών έργων υποδομής μεγάλης κλίμακας. Τέλος, ενώ η διαθεσιμότητα δεδομένων σχετικών με την εκτέλεση του προϋπολογισμού αυξήθηκε σημαντικά, υπάρχει περιθώριο βελτίωσης σε περιφερειακό επίπεδο, με την εξασφάλιση της τήρησης της αρχής του νόμου περί σταθερότητας της διαφάνειας και του πολυετούς χαρακτήρα, και σημειώθηκε σύγκλιση των κανόνων δημόσιας λογιστικής και σωστή χρήση των εκτός προϋπολογισμού λογαριασμών.

               (10)

               Παρατηρήθηκε κάποια πρόοδος στον τομέα της φορολογίας, με την εισαγωγή εκτενούς φορολογικής μεταρρύθμισης με σκοπό το φορολογικό σύστημα να καταστεί απλούστερο και ευνοϊκότερο για την ανάπτυξη και τη δημιουργία θέσεων εργασίας. Στις 20 Νοεμβρίου 2014 εγκρίθηκε φορολογική μεταρρύθμιση με έναρξη ισχύος τον Ιανουάριο του 2015, η οποία καλύπτει τη φορολογία εισοδήματος φυσικών προσώπων και επιχειρήσεων. Παρατηρήθηκε επίσης σχετική πρόοδος στον τομέα της καταπολέμησης της φοροδιαφυγής, αν και η πρόοδος στον τομέα της περιβαλλοντικής φορολογίας υπήρξε περιορισμένη. Η αναδιάρθρωση του ισπανικού τραπεζικού τομέα και ιδίως των τραπεζών που έχουν λάβει κρατική ενίσχυση, εξελίσσεται ικανοποιητικά. Ταυτοχρόνως, τα πρόσφατα μέτρα για την προώθηση της πρόσβασης σε εξωτραπεζική χρηματοδότηση έχουν βελτιώσει —τουλάχιστον έως έναν βαθμό— την πρόσβαση των επιχειρήσεων σε χρηματοδότηση, ιδίως λόγω του υψηλού επιπέδου εξάρτησης των ισπανικών επιχειρήσεων από τραπεζικές πιστώσεις. Η πλήρης υλοποίηση αυτών των μεταρρυθμίσεων είναι ζωτικής σημασίας για τη διευκόλυνση της ανακατανομής των πόρων και τη στήριξη της διαδικασίας προσαρμογής. Σημειώθηκε σχετική πρόοδος όσον αφορά την εξάλειψη των σημείων συμφόρησης που έχουν απομείνει στο σύστημα χειρισμού των περιπτώσεων αφερεγγυότητας νομικών προσώπων, ενώ στις 27 Φεβρουαρίου 2015 εκδόθηκε βασιλικό νομοθετικό διάταγμα περί αφερεγγυότητας φυσικών προσώπων. Ωστόσο, εξακολουθεί να χρειάζεται περαιτέρω βελτίωση της διοικητικής και δικαστικής ικανότητας για τον χειρισμό υποθέσεων αφερεγγυότητας.

               (11)

               Τα υψηλά ποσοστά μακροχρόνιας ανεργίας και ο κατακερματισμός της αγοράς εργασίας εξακολουθούν να εμποδίζουν την αύξηση της παραγωγικότητας και έχουν επιζήμιες συνέπειες στις συνθήκες εργασίας στην Ισπανία. Στο πλαίσιο αυτό, και δεδομένου του πολύ υψηλού ποσοστού ανεργίας, οι μισθοί για ορισμένους τομείς και επιχειρήσεις ενδέχεται να πρέπει βραχυπρόθεσμα να αυξάνονται με χαμηλότερο ρυθμό σε σχέση με την παραγωγικότητα, ώστε να δημιουργηθούν θέσεις εργασίας και να αυξηθεί η ανταγωνιστικότητα. Οι κοινωνικοί εταίροι κατέληξαν σε σφαιρική διεπαγγελματική προκαταρκτική συμφωνία για το διάστημα 2015-2017. Στην εν λόγω προκαταρκτική συμφωνία αναφέρεται η σημασία της καθιέρωσης, μέσω τομεακών και επιχειρηματικών διαπραγματεύσεων, της αρχής της εξέλιξης των μισθών σε συνάρτηση με τις διεπιχειρησιακές διαφορές παραγωγικότητας. Παρά τις νομοθετικές ρυθμίσεις, το ποσοστό του εργατικού δυναμικού με προσωρινή απασχόληση παραμένει υψηλό και επηρεάζει ιδιαίτερα τους νέους και τα άτομα με χαμηλή ειδίκευση. Επιπλέον, φαίνεται ότι δεν αξιοποιούνται πλήρως οι νέες μορφές συμβάσεων για απασχολουμένους σε ΜΜΕ που έχουν θεσπιστεί και τα κίνητρα ενθάρρυνσης των εργοδοτών να προσλαμβάνουν προσωπικό με σύμβαση αορίστου χρόνου. Οι ισπανικές αρχές ανακοίνωσαν ότι τον Μάιο του 2016 θα προβούν σε αξιολόγηση των επιδοτήσεων που χορηγούνται στους εργοδότες για την πρόσληψη νέου προσωπικού.
               Η αποδοτικότητα της δημόσιας υπηρεσίας απασχόλησης και των οργανισμών στους οποίους έχουν ανατεθεί υπηρεσίες είναι ζωτικής σημασίας για τη διασφάλιση της αποτελεσματικότητας και της κατάλληλης στοχοθέτησης ενεργητικών πολιτικών για την αγορά εργασίας και την εργασιακή ενεργοποίηση, καθώς και για την αποτελεσματική μετεκπαίδευση που θα συμβάλει στη μετακίνηση ατόμων σε τομείς όπου δημιουργούνται περισσότερες θέσεις εργασίας. Η Ισπανία έχει σημειώσει περιορισμένη πρόοδο όσον αφορά την επιτάχυνση του εκσυγχρονισμού των δημόσιων υπηρεσιών απασχόλησης και την αντιμετώπιση των περιφερειακών ανισοτήτων.

               (12)

               Στην Ισπανία η ανεργία των νέων παραμένει σε πολύ υψηλά επίπεδα (άνω του 50 %) και το ποσοστό πρόωρης εγκατάλειψης της σχολικής εκπαίδευσης είναι από τα υψηλότερα στην Ένωση. Η Ισπανία εφαρμόζει τα νέα εκπαιδευτικά συστήματα που θεσπίστηκαν με τον νόμο αριθ. 8/2013 για την ποιότητα της εκπαίδευσης, τα οποία έχουν στόχο την αύξηση της ποιότητας της πρωτοβάθμιας και δευτεροβάθμιας εκπαίδευσης. Περιορισμένη πρόοδος σημειώθηκε όσον αφορά την αύξηση της σύνδεσης της επαγγελματικής εκπαίδευσης και κατάρτισης με τις ανάγκες της αγοράς εργασίας, ενώ έχουν καθυστερήσει οι προσπάθειες για τη βελτίωση της συνεργασίας μεταξύ ιδρυμάτων τριτοβάθμιας εκπαίδευσης και εργοδοτών. Σχεδιάζεται επέκταση του συστήματος διπλής επαγγελματικής κατάρτισης το 2015, αλλά εξακολουθούν να υπάρχουν σημαντικές διαφορές όσον αφορά την εφαρμογή του σε όλες τις περιοχές. Συστάθηκε ειδική επιτροπή που θα εξετάζει την αντιστοιχία των προγραμμάτων εκπαίδευσης και κατάρτισης προς τις ανάγκες της αγοράς εργασίας.

               (13)

               Η Ισπανία σημείωσε περιορισμένη πρόοδο όσον αφορά τη βελτίωση της αποτελεσματικότητας του συστήματος κοινωνικής προστασίας. Έχει θεσπίσει νέο πρόγραμμα εργασιακής ενεργοποίησης για τους μακροχρόνια ανέργους, το οποίο συνδυάζει την εισοδηματική στήριξη με την παροχή βοήθειας στην αναζήτηση εργασίας. Ωστόσο, ο περιορισμένος συντονισμός μεταξύ υπηρεσιών απασχόλησης και κοινωνικών υπηρεσιών, και η ασυμβατότητα των διαφόρων καθεστώτων ελάχιστου εισοδήματος έχουν μειώσει την αποτελεσματικότητα των προγραμμάτων κοινωνικής αρωγής. Η Ισπανία αντιμετωπίζει υψηλά επίπεδα φτώχειας, ιδίως σε νοικοκυριά χαμηλού εισοδήματος με παιδιά, ενώ η πρόοδος όσον αφορά τη βελτίωση της στοχοθέτησης των συστημάτων οικογενειακής υποστήριξης και των υπηρεσιών περίθαλψης ήταν περιορισμένη.

               (14)

               Οι διαρθρωτικές μεταρρυθμίσεις πρέπει, μεταξύ άλλων, να εξαλείψουν τα εμπόδια στην ανάπτυξη των επιχειρήσεων, να βοηθήσουν τις ΜΜΕ στη διεύρυνση των αγορών τους και στην προώθηση της καινοτομίας, να ενισχύσουν την εξαγωγική ικανότητα, να τονώσουν τη δημιουργία θέσεων εργασίας και να συμβάλουν στην αύξηση της ανταγωνιστικότητας των επιχειρήσεων, μεταξύ άλλων και στις εσωτερικές αγορές, και να βελτιώσουν συνολικά την παραγωγικότητα. Η Ισπανία έχει αρχίσει να εξετάζει τους λόγους στους οποίους οφείλεται το υψηλό ποσοστό μικρών και πολύ μικρών επιχειρήσεων στην οικονομία της. Η εξέταση των λόγων για τους οποίους οι επιχειρήσεις έχουν παραμείνει μικρές, θα επιτρέψει στην κυβέρνηση να άρει τα ρυθμιστικά εμπόδια που παρακωλύουν την ανάπτυξη επιχειρήσεων. Παρά την πρόοδο που σημειώθηκε στην εφαρμογή του νόμου αριθ. 20/2013 για την ενότητα της αγοράς, εξακολουθούν να υπάρχουν καθυστερήσεις σε επίπεδο περιφερειακής διοίκησης. Ο νόμος για τη ρύθμιση των περιβαλλοντικών αδειών δεν έχει ακόμη εφαρμοστεί σε όλες τις περιφέρειες. Δεν υπήρξε πρόοδος στην έγκριση της μεταρρύθμισης των επαγγελματικών υπηρεσιών και των επαγγελματικών ενώσεων. Οι διαρθρωτικές αδυναμίες του συστήματος έρευνας και καινοτομίας εξακολουθούν να περιορίζουν το αναπτυξιακό δυναμικό της Ισπανίας. Συνεπώς, παραμένει ουσιαστικής σημασίας ο προσδιορισμός νέων πηγών χρηματοδότησης, η διασφάλιση αποτελεσματικής και αποδοτικής χρήσης των πόρων, η σύσταση νέου οργανισμού έρευνας και η προώθηση μέτρων τα οποία θα καταστήσουν το επιχειρηματικό περιβάλλον ευνοϊκότερο για την καινοτομία.

               (15)

               Σημειώθηκε πρόοδος όσον αφορά το σιδηροδρομικό δίκτυο, μετά τη λήψη μέτρων που εξασφαλίζουν τον αποτελεσματικό ανταγωνισμό στον τομέα των σιδηροδρομικών μεταφορών εμπορευμάτων και επιβατών. Στις 4 Ιουλίου 2014, το Συμβούλιο Υπουργών ενέκρινε το βασιλικό νομοθετικό διάταγμα 8/2014, για τη σύσταση ταμείου με στόχο τη βελτίωση της από ξηράς προσβασιμότητας σε θαλάσσιους λιμένες.

               (16)

               Η Ισπανία σημείωσε πρόοδο όσον αφορά την εφαρμογή των συστάσεων της επιτροπής μεταρρύθμισης της δημόσιας διοίκησης σε όλα τα επίπεδα κυβέρνησης. Έχουν ληφθεί σημαντικά μέτρα για τη βελτίωση της διαφάνειας των διοικητικών αποφάσεων, αλλά δεν υπήρξε πρόοδος στην ενίσχυση των συστημάτων εποπτείας, ιδίως στον τομέα των δημοσίων συμβάσεων σε περιφερειακό και τοπικό επίπεδο. Δεν έχουν ληφθεί μέτρα ενίσχυσης των εποπτικών αρμοδιοτήτων στον τομέα των δημοσίων συμβάσεων και του πολεοδομικού σχεδιασμού. Σημειώθηκε περιορισμένη πρόοδος όσον αφορά την έγκριση δικαστικών μεταρρυθμίσεων με στόχο τη βελτίωση του δικαστικού συστήματος· στις 27 Φεβρουαρίου 2015 υποβλήθηκαν στο Κοινοβούλιο νομοσχέδια για το δικαστικό τομέα και την πολιτική δικονομία, στα οποία περιλαμβάνονται ορισμένες μεταρρυθμίσεις. Τα νομοσχέδια για τη νομική συνδρομή και την εκούσια δικαιοδοσία υπόκεινται στην κοινοβουλευτική διαδικασία. Σημειώθηκε κάποια πρόοδος όσον αφορά την υλοποίηση των μεταρρυθμίσεων που έχουν εγκριθεί, μεταξύ άλλων της Oficina Judicial (εθνικής δικαστικής αρχής), της μεταρρύθμισης για την ψηφιοποίηση της δικαιοσύνης, καθώς και όσον αφορά τη βελτίωση της διαλειτουργικότητας των ηλεκτρονικών συστημάτων διαχείρισης δικαστικών υποθέσεων των περιφερειών. Οι προσπάθειες στον τομέα αυτό πρέπει να συνεχιστούν.

               (17)

               Στο πλαίσιο του ευρωπαϊκού εξαμήνου η Επιτροπή διενήργησε σφαιρική ανάλυση της οικονομικής πολιτικής της Ισπανίας και τη δημοσίευσε στην έκθεση του 2015 για τη χώρα. Προέβη επίσης σε αξιολόγηση του προγράμματος σταθερότητας και του εθνικού προγράμματος μεταρρυθμίσεων, καθώς και των επακόλουθων ενεργειών σε συνέχεια των συστάσεων που διατυπώθηκαν προς την Ισπανία τα προηγούμενα έτη. Έλαβε υπόψη όχι μόνο τη χρησιμότητά τους για την άσκηση βιώσιμης δημοσιονομικής και κοινωνικοοικονομικής πολιτικής στην Ισπανία, αλλά και το κατά πόσο συνάδουν με τους κανόνες και τις κατευθύνσεις της ΕΕ, δεδομένης της ανάγκης ενδυνάμωσης της συνολικής οικονομικής διακυβέρνησης της Ένωσης μέσω της συνεκτίμησης στοιχείων σε επίπεδο ΕΕ κατά τη διαμόρφωση των μελλοντικών εθνικών αποφάσεων. Οι συστάσεις στο πλαίσιο του ευρωπαϊκού εξαμήνου αποτυπώνονται στις συστάσεις 1 έως 4 κατωτέρω.

               (18)

               Υπό το πρίσμα της αξιολόγησης αυτής, το Συμβούλιο εξέτασε το πρόγραμμα σταθερότητας και η γνώμη του (6) αποτυπώνεται ιδίως στη σύσταση 1 κατωτέρω.

               (19)

               Υπό το πρίσμα της εμπεριστατωμένης επισκόπησης της Επιτροπής και της παρούσας αξιολόγησης, το Συμβούλιο εξέτασε το εθνικό πρόγραμμα μεταρρυθμίσεων και το πρόγραμμα σταθερότητας. Οι συστάσεις που απηύθυνε σύμφωνα με το άρθρο 6 του κανονισμού (ΕΕ) αριθ. 1176/2011 αποτυπώνονται στις συστάσεις 1 έως 4 κατωτέρω.

               (20)

               Στο πλαίσιο του ευρωπαϊκού εξαμήνου η Επιτροπή προέβη επίσης σε ανάλυση της οικονομικής πολιτικής ολόκληρης της ζώνης του ευρώ. Βάσει της ανάλυσης αυτής, το Συμβούλιο εξέδωσε ειδικές συστάσεις προς τα κράτη μέλη που έχουν νόμισμα το ευρώ (7). Ως χώρα που έχει ως εθνικό νόμισμα το ευρώ, η Ισπανία θα πρέπει επίσης να διασφαλίσει την πλήρη και έγκαιρη εφαρμογή των εν λόγω συστάσεων,

         ΣΥΝΙΣΤΑ στην Ισπανία να αναλάβει δράση το 2015 και το 2016 προκειμένου:

               1.

               Να διασφαλίσει μόνιμη διόρθωση του υπερβολικού ελλείμματος έως το 2016 μέσω της λήψης των απαιτούμενων διαρθρωτικών μέτρων το 2015 και το 2016 και της χρησιμοποίησης των έκτακτων εσόδων για την ταχύτερη μείωση του ελλείμματος και του χρέους. Να ενισχύσει τη διαφάνεια και τη λογοδοσία στον τομέα των περιφερειακών δημόσιων οικονομικών. Να βελτιώσει τη σχέση κόστους/αποτελεσματικότητας στον τομέα της περίθαλψης υγείας και να εξορθολογίσει τις νοσοκομειακές φαρμακευτικές δαπάνες.

               2.

               Να ολοκληρώσει τη μεταρρύθμιση για τα ταμιευτήρια, μεταξύ άλλων, μέσω της θέσπισης νομοθετικών μέτρων, καθώς και την αναδιάρθρωση και την ιδιωτικοποίηση των κρατικών τραπεζών καταθέσεων ταμιευτηρίου.

               3.

               Να προωθήσει την ευθυγράμμιση των μισθών με την παραγωγικότητα, σε διαβούλευση με τους κοινωνικούς εταίρους και σύμφωνα με τις εθνικές πρακτικές, λαμβάνοντας υπόψη τις διαφορές ως προς τις δεξιότητες και τις συνθήκες της τοπικής αγοράς εργασίας, καθώς και τις αποκλίσεις όσον αφορά τις οικονομικές επιδόσεις ανά περιοχή και επιχείρηση. Να προβεί σε ενέργειες για την αύξηση της ποιότητας και της αποτελεσματικότητας της βοήθειας και της παροχής συμβουλών κατά την αναζήτηση εργασίας, μεταξύ άλλων και στο πλαίσιο της αντιμετώπισης της ανεργίας των νέων. Να εξορθολογίσει τα συστήματα στήριξης του ελάχιστου εισοδήματος και της οικογένειας και να προωθήσει την περιφερειακή κινητικότητα.

               4.

               Να άρει τους φραγμούς που εμποδίζουν τις επιχειρήσεις να αναπτυχθούν, συμπεριλαμβανομένων των φραγμών που ανακύπτουν από διατάξεις σχετικών με το μέγεθος, να εγκρίνει τη σχεδιαζόμενη μεταρρύθμιση για τις επαγγελματικές υπηρεσίες και να επιταχύνει την εφαρμογή του νόμου περί της ενότητας των αγορών.

      Βρυξέλλες, 14 Ιουλίου 2015.

            Για το Συμβούλιο

            Ο Πρόεδρος

         P. GRAMEGNA

      (1)  ΕΕ L 209 της 2.8.1997, σ. 1.

      (2)  ΕΕ L 306 της 23.11.2011, σ. 25.

      (3)  Διατηρούνται με την απόφαση 2014/322/ΕΕ του Συμβουλίου, της 6ης Μαΐου 2014, σχετικά με τις κατευθυντήριες γραμμές για τις πολιτικές απασχόλησης των κρατών μελών για το 2014 (ΕΕ L 165 της 4.6.2014, σ. 49).

      (4)  Σύσταση του Συμβουλίου της 8ης Ιουλίου 2014 σχετικά με το εθνικό πρόγραμμα μεταρρυθμίσεων της Ισπανίας για το 2014 και τη διατύπωση γνώμης του Συμβουλίου σχετικά με το πρόγραμμα σταθερότητας της Ισπανίας για την περίοδο 2014 (ΕΕ C 247 της 29.7.2014, σ. 35).

      (5)  Κανονισμός (ΕΕ) αριθ. 473/2013 του Ευρωπαϊκού Κοινοβουλίου και του Συμβουλίου, της 21ης Μαΐου 2013, σχετικά με κοινές διατάξεις για την παρακολούθηση και την εκτίμηση των σχεδίων δημοσιονομικών προγραμμάτων και τη διασφάλιση της διόρθωσης του υπερβολικού ελλείμματος των κρατών μελών στη ζώνη του ευρώ (ΕΕ L 140 της 27.5.2013, σ. 11).

      (6)  Βάσει του άρθρου 5 παράγραφος 2 του κανονισμού (ΕΚ) αριθ. 1466/97.

      (7)  ΕΕ C 272 της 18.8.2015, σ. 98.


title: Σύσταση του Συμβουλίου, της 12ης Ιουλίου 2011 , για το εθνικό πρόγραμμα μεταρρυθμίσεων της Φινλανδίας για το 2011 και για έκδοση γνώμης του Συμβουλίου σχετικά με το επικαιροποιημένο πρόγραμμα σταθερότητας της Φινλανδίας για την περίοδο 2011-2014

text:
               22.7.2011

               EL

               Επίσημη Εφημερίδα της Ευρωπαϊκής Ένωσης

               C 216/3

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 12ης Ιουλίου 2011
   για το εθνικό πρόγραμμα μεταρρυθμίσεων της Φινλανδίας για το 2011 και για έκδοση γνώμης του Συμβουλίου σχετικά με το επικαιροποιημένο πρόγραμμα σταθερότητας της Φινλανδίας για την περίοδο 2011-2014
   2011/C 216/02
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης και ιδίως τα άρθρα 121 παράγραφος 2 και 148 παράγραφος 4,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και το συντονισμό των οικονομικών πολιτικών (1) και ιδίως το άρθρο 5 παράγραφος 3,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τα συμπεράσματα του Ευρωπαϊκού Συμβουλίου,
   Έχοντας υπόψη τη γνώμη της Επιτροπής Απασχόλησης,
   Αφού ζήτησε τη γνώμη της Οικονομικής και Δημοσιονομικής Επιτροπής,
   Εκτιμώντας τα ακόλουθα:

               (1)

               Στις 26 Μαρτίου 2010, το Ευρωπαϊκό Συμβούλιο συμφώνησε με την πρόταση της Επιτροπής για τη δρομολόγηση της στρατηγικής για την Ευρώπη 2020, μιας νέας στρατηγικής για την ανάπτυξη και την απασχόληση, η οποία, βασιζόμενη στον μεγαλύτερο συντονισμό των οικονομικών πολιτικών, θα εστιαστεί σε νευραλγικούς τομείς στους οποίους απαιτείται δράση ώστε να ενισχυθεί το δυναμικό βιώσιμης ανάπτυξης και ανταγωνιστικότητας της Ευρώπης.

               (2)

               Στις 13 Ιουλίου 2010, το Συμβούλιο εξέδωσε σύσταση σχετικά με τους γενικούς προσανατολισμούς της οικονομικής πολιτικής των κρατών μελών και της Ένωσης (2010 έως 2014) και, στις 21 Οκτωβρίου 2010, το Συμβούλιο εξέδωσε απόφαση σχετικά με τις κατευθυντήριες γραμμές των πολιτικών απασχόλησης των κρατών μελών (2), οι οποίες από κοινού αποτελούν τις «ολοκληρωμένες κατευθυντήριες γραμμές». Τα κράτη μέλη καλούνταν να λαμβάνουν τις ολοκληρωμένες κατευθυντήριες γραμμές υπόψη στις εθνικές οικονομικές πολιτικές και πολιτικές απασχόλησης.

               (3)

               Στις 12 Ιανουαρίου 2011 η Επιτροπή εξέδωσε την πρώτη Ετήσια Επισκόπηση Ανάπτυξης, η οποία σηματοδοτεί την έναρξη ενός νέου κύκλου οικονομικής διακυβέρνησης στην ΕΕ και του πρώτου Ευρωπαϊκού Εξαμήνου εκ των προτέρων και ολοκληρωμένου συντονισμού πολιτικής, το οποίο εντάσσεται στη στρατηγική Ευρώπη 2020.

               (4)

               Στις 25 Μαρτίου 2011, το Ευρωπαϊκό Συμβούλιο προσυπέγραψε τις προτεραιότητες για τη δημοσιονομική εξυγίανση και τη διαρθρωτική μεταρρύθμιση (σύμφωνα με τα συμπεράσματα του Συμβουλίου της 15ης Φεβρουαρίου και της 7ης Μαρτίου 2011 και κατόπιν της Ετήσιας Επισκόπησης της Ανάπτυξης που εκπόνησε η Επιτροπή). Τόνισε ότι πρέπει να δοθεί προτεραιότητα στην αποκατάσταση υγιών προϋπολογισμών και στη διατηρησιμότητα των δημόσιων οικονομικών, στη μείωση της ανεργίας μέσω μεταρρυθμίσεων της αγοράς εργασίας και στην καταβολή νέων προσπαθειών για την ενίσχυση της οικονομικής μεγέθυνσης. Ζήτησε από τα κράτη μέλη να ενσωματώσουν αυτές τις προτεραιότητες σε συγκεκριμένα μέτρα που θα ενταχθούν στα αντίστοιχά τους προγράμματα σταθερότητας ή σύγκλισης και στα εθνικά τους προγράμματα μεταρρυθμίσεων.

               (5)

               Στις 25 Μαρτίου 2011, το Ευρωπαϊκό Συμβούλιο κάλεσε επίσης τα κράτη μέλη που συμμετέχουν στο Σύμφωνο για το Ευρώ + να υποβάλουν εγκαίρως τις δεσμεύσεις τους, προκειμένου να περιληφθούν στα αντίστοιχά τους προγράμματα σταθερότητας ή σύγκλισης και στα εθνικά τους προγράμματα μεταρρυθμίσεων.

               (6)

               Στις 6 Απριλίου 2011, η Φινλανδία υπέβαλε το επικαιροποιημένο πρόγραμμα σταθερότητας για το 2011 που κάλυπτε το χρονικό διάστημα 2011-2014 και το εθνικό πρόγραμμα μεταρρυθμίσεων για το 2011. Για να ληφθεί υπόψη η αλληλεξάρτησή τους, τα δύο προγράμματα αξιολογήθηκαν ταυτόχρονα.

               (7)

               Στο ναδίρ της παγκόσμιας οικονομικής κρίσης, η Φινλανδία σημείωσε μια άκρως απότομη μείωση του ΑΕΠ, δεδομένου ότι παραδοσιακά η οικονομία της εξαρτάται από τις εξαγωγικές επιδόσεις της βιομηχανίας της χώρας. Το 2009 το ΑΕΠ μειώθηκε κατά 8,2 % λόγω της εξαιρετικά απότομης πτώσης των εξαγωγών (μείωση κατά 20 %), προκαλώντας έλλειψη εμπιστοσύνης και αντίστοιχο αρνητικό αντίκτυπο στις επενδύσεις. Ο δείκτης ανεργίας αυξήθηκε κατά 2 περίπου ποσοστιαίες μονάδες, από 6,4 % του εργατικού δυναμικού το 2008 σε 8,3 % το 2010. Η οικονομική ανάκαμψη ήταν έντονη και το ΑΕΠ αυξήθηκε κατά 3,1 % το 2010, υποστηριζόμενο τόσο από την εγχώρια ζήτηση όσο και την ανάκαμψη των εξαγωγών. Μετά από σύντομη ύφεση το 2009, οι τιμές ακίνητης περιουσίας και ο όγκος της κατασκευής κατοικιών επανήλθαν ταχέως και μάλιστα σε ανώτερα επίπεδα σε σχέση με την περίοδο πριν από την κρίση, προκαλώντας και κάποιες ανησυχίες για την υπέρμετρη αύξηση της αγοράς ακινήτων. Η Φινλανδία ανεδύθη από την οικονομική κρίση με ένα γενικό δημόσιο έλλειμμα της τάξης του 2,5 % του ΑΕΠ το 2010 και δημόσιο χρέος 48,5 % του ΑΕΠ.

               (8)

               Βασιζόμενο στην αξιολόγηση του επικαιροποιημένου προγράμματος σταθερότητας σύμφωνα με τον κανονισμό (ΕΚ) αριθ. 1466/97, το Συμβούλιο είναι της γνώμης ότι το μακροοικονομικό σενάριο στο οποίο στηρίζονται οι προβλέψεις του προγράμματος σταθερότητας είναι ρεαλιστικό για την περίοδο 2011-2012, αλλά ελαφρά ευνοϊκότερο για τη μετέπειτα περίοδο. Για την περίοδο 2011-2012, το μακροοικονομικό σενάριο συμβαδίζει με τις εαρινές προβλέψεις των υπηρεσιών της Επιτροπής. Για την περίοδο 2013-2015, το πρόγραμμα σταθερότητας προβλέπει ανάπτυξη περίπου 2 % του ΑΕΠ, δηλαδή ελαφρά μεγαλύτερη από την εκτίμηση της δυνητικής ανάπτυξης του 1,5 %, και συνεπώς μπορεί να εγκυμονεί κάποιους κινδύνους δυσμενούς εξέλιξης. Στόχος της δημοσιονομικής στρατηγικής είναι να μειωθεί το έλλειμμα στο 0,9 % του ΑΕΠ για το 2011 και στο 0,7 % για το 2012, αντικατοπτρίζοντας την κυκλική βελτίωση της οικονομίας και το αποτέλεσμα ορισμένων μέτρων εξυγίανσης που είχαν ληφθεί από την προηγούμενη κυβέρνηση. Εντούτοις, το επικαιροποιημένο πρόγραμμα σταθερότητας δεν προβλέπει περαιτέρω δημοσιονομική εξυγίανση μετά την περίοδο 2013-2015. Οι κίνδυνοι που περιβάλλουν τους δημοσιονομικούς στόχους φαίνεται ότι είναι ισορροπημένοι. Ο σημαντικότερος παράγοντας κινδύνου προέρχεται από το παγκόσμιο μακροοικονομικό περιβάλλον, που παραδοσιακά έχει εντονότερο αντίκτυπο στη φινλανδική οικονομία η οποία εξαρτάται από τις εξαγωγές.

               (9)

               Η πρόσφατη επικαιροποίηση του προγράμματος σταθερότητας δεν περιλαμβάνει μεσοπρόθεσμα χρήση των βελτιωμένων προβλέψεων στις οικονομικές προϋποθέσεις για εξυγίανση των δημοσίων οικονομικών. Ενώ ο μεσοπρόθεσμος δημοσιονομικός στόχος (ΜΔΣ), ο οποίος έχει τεθεί από τη φινλανδική κυβέρνηση, για διαρθρωτικό πλεόνασμα ύψους 0,5 % του ΑΕΠ, αναμένεται ότι θα επιτευχθεί το 2011, για τα επόμενα έτη το διαρθρωτικό ισοζύγιο αναμένεται ότι δεν θα επιτύχει τον προκαθορισμένο στόχο.

               (10)

               Σύμφωνα με την τελευταία εκτίμηση της Επιτροπής, οι κίνδυνοι σχετικά με τη μακροπρόθεσμη βιωσιμότητα των δημόσιων οικονομικών φαίνονται ότι είναι μέτριοι. Αν και μία από τις προτεραιότητες διαδοχικών κυβερνήσεων της Φινλανδίας είναι η λήψη μέτρων για να αντιμετωπιστεί ο αντίκτυπος της δημογραφικής γήρανσης, η χώρα αντιμετωπίζει ισχυρή και άμεση δημογραφική μεταβολή και υφίσταται ακόμα εμφανές κενό ως προς τη διατηρησιμότητα των δημόσιων οικονομικών. Η πρόκληση αυτή έχει επιπτώσεις σε πολλούς τομείς πολιτικής. Η γήρανση του πληθυσμού θα οδηγήσει στη σημαντική αύξηση της ζήτησης υπηρεσιών που συνδέονται με το γήρας, οι οποίες, στη Φινλανδία παρέχονται, κατά κύριο λόγο, από την τοπική αυτοδιοίκηση. Από διάφορες μελέτες έχει προκύψει ότι, κατά τα τελευταία έτη, η βελτίωση της παραγωγικότητας στις δημόσιες υπηρεσίες ήταν πενιχρή. Οι φινλανδικές αρχές έχουν ήδη θέσει σε εφαρμογή διάφορα μεταρρυθμιστικά μέτρα για την αναδιάρθρωση των δημόσιων υπηρεσιών και την τόνωση της παραγωγικότητας, τόσο στο κεντρικό όσο και στο τοπικό επίπεδο. Οι σχετικά μεγάλες επενδύσεις στις τεχνολογίες της πληροφορίας στον δημόσιο τομέα δεν έχουν αποφέρει ακόμη εμφανή αποτελέσματα στη βελτίωση της παραγωγικότητας, γεγονός που σημαίνει ότι χρειάζονται διαρθρωτικές και διοικητικές αλλαγές που θα συνοδεύσουν τις επενδύσεις. Γενικά, υπάρχουν ακόμη περιθώρια για πρόσθετα μέτρα ώστε να επιτευχθούν κέρδη στην παραγωγικότητα και εξοικονόμηση κόστους στην παροχή δημόσιων υπηρεσιών.

               (11)

               Η σημερινή αύξηση της μακρόχρονης ανεργίας προκαλεί ανησυχία. Μεταξύ 2005 και 2008, η μακρόχρονη ανεργία είχε μειωθεί σημαντικά· άρχισε όμως πάλι να αυξάνεται το 2009. Στο τέλος Μαρτίου του 2011, ο αριθμός των επί μακρόν ανέργων έφθανε τους 57 400, δηλαδή αύξηση κατά 12 400 έναντι του προηγούμενου έτους. Πολλοί από τους επί μακρόν άνεργους ευρίσκονται σήμερα στην ομάδα ηλικίας 55-64 ετών. Λόγω των μοντέλων συνταξιοδότησης, η μεγαλύτερη αύξηση ανεργίας θα σημειωθεί στην ομάδα ηλικίας 45-54 ετών. Αν και ο δείκτης μακρόχρονης ανεργίας στη Φινλανδία ευρίσκεται κάτω από τον μέσο όρο της ΕΕ, το θέμα πρέπει να εξεταστεί υπό το πρίσμα της εξασφάλισης εργατικού δυναμικού στο μέλλον καθώς και υπό το πρίσμα της κοινωνικής ένταξης. Η πείρα έχει καταδείξει ότι η μακρόχρονη ανεργία, μεταξύ άλλων, αυξάνει τον κίνδυνο της φτώχειας και του κοινωνικού αποκλεισμού. Παρά το γεγονός ότι οι φινλανδικές αρχές αναγνωρίζουν ότι η μακρόχρονη ανεργία αποτελεί επείγον ζήτημα, μέχρι στιγμής δεν έχει σχεδιαστεί καμία ολοκληρωμένη στρατηγική προς καταπολέμησή της. Κατά τη διάρκεια της κρίσης, η Φινλανδία προεξέτεινε αποτελεσματικά τα μέτρα της ενεργούς πολιτικής της αγοράς εργασίας της (ΕΠΑΕ) για να καταπολεμήσει την ανεργία των νέων. Αν και αυτό συνέβαλε στη μείωση της ανεργίας των νέων κατά την περίοδο 2010-2011, αυτή παραμένει πάνω από το μέσο όρο της ΕΕ, και ίσως να χρειαστεί η λήψη νέων μέτρων. Κατά τον ίδιο τρόπο, η ενίσχυση και η καλύτερη στοχοθέτηση των μέτρων της ΕΠΑΕ θα συνέβαλε στην αναστροφή της αρνητικής τάσης που σημειώνει η μακρόχρονη ανεργία.

               (12)

               Ενόψει δημογραφικών αλλαγών, ο μεγαλύτερος δείκτης απασχόλησης εργαζόμενων μεγαλύτερης ηλικίας είναι σημαντικός για τα δημόσια οικονομικά και καθοριστικός προκειμένου για την κάλυψη της προσφοράς εργατικού δυναμικού στο μέλλον. Το συνταξιοδοτικό σύστημα της Φινλανδίας έτυχε μεταρρύθμισης το 2005 και το 2009 οι συνταξιοδοτικές παροχές εξαρτήθηκαν από συντελεστή προσδόκιμου ζωής. Εντούτοις, η νόμιμη ηλικία συνταξιοδότησης δεν συνδέεται επί του παρόντος με το προσδόκιμο ζωής. Δεδομένης της συνεχούς αύξησης του προσδόκιμου ζωής, μια τέτοια εξάρτηση θα συνέβαλε όχι μόνο στην προσφορά εργασίας αλλά και στην εξασφάλιση επαρκών συντάξεων. Κατά τα τελευταία έτη μειώθηκαν τα προγράμματα πρόωρης συνταξιοδότησης, αλλά υπάρχει ακόμα περιθώριο για περαιτέρω μέτρα που θα τονώσουν τα κίνητρα απασχόλησης των μεγαλύτερης ηλικίας εργαζόμενων. Για παράδειγμα, το επίδομα ανεργίας για τους μεγαλύτερης ηλικίας εργαζόμενους λειτουργεί σε μεγάλο βαθμό κατά τον ίδιο τρόπο όπως η καταργηθείσα σύνταξη ανεργίας. Παρά τις βελτιώσεις που σημειώθηκαν κατά την τελευταία δεκαετία, ο δείκτης απασχόλησης ατόμων μεγαλύτερης ηλικίας και η ηλικία πραγματικής εξόδου από την εργασία είναι πολύ χαμηλός. Η αναπηρία είναι πολύ συχνά η αιτία πρόωρης συνταξιοδότησης. Η αύξηση της ηλικίας πραγματικής εξόδου από την εργασία απαιτεί μέτρα που θα λαμβάνουν υπόψη την ποιότητα του εργασιακού βίου, και μεταξύ άλλων την ευημερία και υγεία των εργαζομένων. Αυτό έχει σημασία, ειδικότερα υπό το πρίσμα του μεγάλου αριθμού ατόμων με αναπηρικές συντάξεις. Από το 2009, η Φινλανδία έχει δαπανήσει περίπου 21 εκατομμύρια EUR σε έργα για την βελτίωση του εργασιακού περιβάλλοντος. Ο αντίκτυπος αυτών των πρωτοβουλιών χρήζει εκτίμησης. Η συμμετοχή στη διά βίου μάθηση ήταν ανέκαθεν πολύ μεγάλη στη Φινλανδία και θα συνεχίσει να παραμένει στα ίδια υψηλά επίπεδα λόγω των απαιτήσεων για νέες ειδικότητες που ανακύπτουν καθώς και λόγω των δημογραφικών αλλαγών.

               (13)

               Ο μεγαλύτερος ανταγωνισμός, ιδίως στον τομέα της παροχής υπηρεσιών, έχει αποκτήσει ιδιαίτερη σημασία για την τόνωση της παραγωγικότητας και την ενδυνάμωση της δυνητικής οικονομικής ανάπτυξης. Η απομακρυσμένη θέση της Φινλανδίας και η χαμηλή πυκνότητα του πληθυσμού της αποδυναμώνουν τον επιχειρηματικό ανταγωνισμό, και έχουν συνέπεια τον σχετικά χαμηλό ρυθμό ανάπτυξης της ανταγωνιστικότητας στους τομείς μη εμπορευσίμων. Οι υφιστάμενες επιχειρησιακές δομές παρουσιάζουν μερικές φορές ιδιαίτερα υψηλό βαθμό συγκέντρωσης, ιδίως στη βιομηχανία τροφίμων ή στο χονδρικό ή λιανικό εμπόριο. Αυτό μπορεί να έχει συμβάλει στο σχετικά υψηλό επίπεδο των τιμών καταναλωτικών αγαθών, αν και οι μακρές αποστάσεις των μεταφορών μπορεί, και αυτές, να παίζουν κάποιο ρόλο. Οι λιανικές τιμές ευρίσκονται μεταξύ των υψηλοτέρων στην ΕΕ. Ο ανταγωνισμός στο λιανικό εμπόριο εξακολουθεί να εμποδίζεται εν μέρει από κανονιστικές ρυθμίσεις, παρά τη σχετική πρόσφατη χαλάρωση, και από φραγμούς στις ξένες και εγχώριες επιχειρήσεις που εισέρχονται στην αγορά και εξέρχονται από αυτή.

               (14)

               Στο πρόγραμμα σταθερότητας και στο εθνικό πρόγραμμα μεταρρυθμίσεων της Φινλανδίας δεν καθορίζονται ρητά ειδικές δεσμεύσεις στο πλαίσιο του Συμφώνου για το Ευρώ +, αλλά αναμένεται ότι θα υποβληθούν αμέσως μόλις σχηματιστεί η νέα κυβέρνηση.

               (15)

               Η Επιτροπή έχει αξιολογήσει το πρόγραμμα σταθερότητας και το εθνικό πρόγραμμα μεταρρυθμίσεων, λαμβάνοντας υπόψη όχι μόνο τη σημασία τους για μια διατηρήσιμη δημοσιονομική και κοινωνικοοικονομική πολιτική στη Φινλανδία αλλά και την εκ μέρους τους τήρηση των ενωσιακών κανόνων και κατευθύνσεων, δεδομένης της ανάγκης ενδυνάμωσης της όλης οικονομικής διακυβέρνησης της ΕΕ. Θεωρεί ότι μεσοπρόθεσμα θα πρέπει να οριστούν μέτρα εξυγίανσης και ότι θα χρειαστεί περαιτέρω δράση για να βελτιωθεί η διατηρησιμότητα των δημόσιων οικονομικών, συμπεριλαμβανομένης και της ώθησης της παραγωγικότητας του δημόσιου τομέα. Θα πρέπει επίσης να ληφθούν περαιτέρω μέτρα ώστε αφενός να αυξηθούν τα κίνητρα εργασίας και η ηλικία πραγματικής εξόδου από την αγορά εργασίας, και αφετέρου να ενδυναμωθεί η παραγωγικότητα και ο ανταγωνισμός στις αγορές του τομέα της παροχής υπηρεσιών.

               (16)

               Βάσει της αξιολόγησης αυτής και λαμβάνοντας υπόψη τη σύσταση του Συμβουλίου δυνάμει του άρθρου 126 παράγραφος 7 της συνθήκης για τη λειτουργία της Ευρωπαϊκής Ένωσης της 2ας Ιουνίου 2010, το Συμβούλιο εξέτασε την επικαιροποίηση για το 2011 του προγράμματος σταθερότητας της Φινλανδίας και η γνώμη του (3) αντικατοπτρίζεται ειδικότερα στις συστάσεις του αριθ. (1) και (2) κατωτέρω. Λαμβάνοντας υπόψη τα συμπεράσματα του Ευρωπαϊκού Συμβουλίου της 25ης Μαρτίου 2011, το Συμβούλιο εξέτασε το εθνικό πρόγραμμα μεταρρυθμίσεων της Φινλανδίας,

         ΣΥΝΙΣΤΑ να αναλάβει η Φινλανδία δράση κατά την περίοδο 2011-2012 ώστε:

               1.

               Να συνεχιστεί η δημοσιονομική εξυγίανση κάνοντας χρήση τυχόν απροσδόκητων εσόδων για να μειωθεί το έλλειμμα και παράλληλα λαμβάνοντας πρόσθετα μέτρα για να διατηρήσει τη δημοσιονομική θέση πάνω από τον μεσοπρόθεσμο δημοσιονομικό στόχο, ιδίως μέσω της συμμόρφωσης προς τον δείκτη αναφοράς των μεσοπρόθεσμων δαπανών.

               2.

               Να λάβει περαιτέρω μέτρα ώστε να επιτευχθεί αύξηση της παραγωγικότητας και μείωση του κόστους ως προς την παροχή δημόσιων υπηρεσιών, περιλαμβανόμενων και διαρθρωτικών αλλαγών, για να υπάρξει απόκριση στις προκλήσεις που απορρέουν από τη γήρανση του πληθυσμού.

               3.

               Να στοχοθετήσει καλύτερα τα μέτρα υπέρ της ενεργού αγοράς εργασίας προς τους επί μακρόν άνεργους και τους νέους.

               4.

               Να λάβει μέτρα ώστε να βελτιωθεί η δυνατότητα πρόσληψης μεγαλύτερης ηλικίας ατόμων και η συμμετοχή τους στη δια βίου μάθηση. Να λάβει περαιτέρω μέτρα, σε συνεννόηση με τους κοινωνικούς εταίρους και σύμφωνα με τις εθνικές πρακτικές, ώστε να ενθαρρυνθούν ιο εργαζόμενοι μεγαλύτερης ηλικίας να παραμείνουν στην αγορά εργασίας, μέσω μέτρων για τη μείωση της προώρης εξόδου και την αύξηση της ηλικίας πραγματικής συνταξιοδότησης. Εν όψει του ήδη υπάρχοντος συστήματος που συνδέει τις συνταξιοδοτικές παροχές με το προσδόκιμο ζωής, να εξετάσει το ενδεχόμενο συνδέσμου μεταξύ της νόμιμης ηλικίας συνταξιοδότησης και του προσδόκιμου ζωής.

               5.

               Να λάβει περαιτέρω μέτρα ώστε να προωθηθεί ο τομέας της παροχής υπηρεσιών με νέο σχεδιασμό του ρυθμιστικού πλαισίου και με άρση των περιορισμών για να διευκολυνθεί η είσοδος στις αγορές του τομέα παροχής υπηρεσιών, ιδίως στον τομέα λιανικού εμπορίου.

      Βρυξέλλες, 12 Ιουλίου 2011.

            Για το Συμβούλιο

            Ο Πρόεδρος

         J. VINCENT-ROSTOWSKI

      (1)  ΕΕ L 209 της 2.8.1997, σ. 1.

      (2)  Διατηρούνται για το 2011 με την απόφαση 2011/308/ΕΕ του Συμβουλίου, της 19ης Μαΐου 2011, για τις κατευθυντήριες γραμμές των πολιτικών απασχόλησης των κρατών μελών (ΕΕ L 138, 26.5.2011, σ. 56).

      (3)  Προβλέπεται στο άρθρο 5 παράγραφος 3 του κανονισμού (ΕΚ) αριθ. 1466/97.